cyanic-selkie/wikianc huggingface dataset:
നേരിട്ടുള്ള വിൽപന
വ്യജൻമാരെ തിരിച്ചറിയാം
6. കമ്പനി വിൽക്കുന്ന ഉത്പന്നങ്ങൾ സ്വന്തം ട്രേഡ്മാർക്കിൽ ഉള്ളത് ആണ് അഭികാമ്യം
7. നെറ്റ്‌വർക്കിൽ ചേരുന്ന സമയത്തു ഒരു പാക്കേജ് വാങ്ങുക, മറ്റുള്ളവരെ കൊണ്ടു പാക്കേജ് വാങ്ങിപ്പിക്കുക, അതിലൂടെ വരുമാനം ഉണ്ടാക്കുക എന്ന രീതി തീർത്തും സംശയത്തോടെ വീക്ഷിക്കേണ്ടതാണ്. ഇവിടെ പലപ്പോഴും ഈ പാക്കേജ് ഒരു പ്രഹസനം മാത്രമാണ്; ഉത്പന്നങ്ങളുടെ പാക്കേജ് ആയാൽ പോലും.
8 കമ്പനിക്കു കേരളത്തിൽ സ്വന്തം ഓഫീസ് ഉണ്ടെന്ന് ഉറപ്പു വരുത്തുക.
9 നെറ്റ്‌വർക്ക് മാർക്കറ്റിംഗ് കമ്പനികൾ ഏറ്റവും അധികം സംശയത്തിന്റെ നിഴലിൽ ആവുന്നത് ഉത്പന്നങ്ങളുടെ അമിതമായ വില ഈടാക്കുന്നതിൽ കൂടിയാണ്. ഇന്ന് ഏറ്റവും ഗുണനിലവാരമുള്ള ഉത്പന്നങ്ങളും മിതമായ നിരക്കിൽ ഇന്ത്യയിൽ ലഭ്യമാണ്. അതു കൊണ്ടു തന്നെ അമിത വില ഈടാക്കുന്ന കമ്പനികളെ ഒഴിവാക്കുക.
കെ.ബി. മേനോൻ
സ്വാതന്ത്ര്യ സമര സേനാനിയും വടകരയിൽ നിന്നുള്ള ആദ്യ പാർലമെന്റംഗവുമായിരുന്നു കോന്നാനാത്ത് ബാലകൃഷ്ണ മേനോൻ എന്ന '''ഡോ. കെ.ബി. മേനോൻ'''(18 ജൂൺ 1897 - 6 സെപ്റ്റംബർ 1967).
നേരിട്ടുള്ള വിൽപന
വ്യജൻമാരെ തിരിച്ചറിയാം
10. വിശ്വസിക്കാൻ തന്നെ പ്രയാസം തോന്നുന്ന തരത്തിലുള്ള വരുമാനം വാഗ്ദാനം ചെയ്യുന്ന കമ്പനികളെ ഒഴിവാക്കുക. ഉത്പന്നങ്ങളുടെ വിൽപ്പനയെ ആധാരമാക്കി ഉണ്ടാക്കിയിരിക്കുന്ന വരുമാന പദ്ധതി ആണെങ്കിൽ മാജിക്കൽ വരുമാനമൊന്നും ഒരു കമ്പനിക്ക് തരുവാൻ സാധിക്കില്ല. 40%ൽ കൂടുതൽ വരുമാനം വാഗ്ദാനം ചെയ്യുന്ന വരുമാന പദ്ധതികൾ ഒന്നും നിലനിൽക്കുന്നതല്ല. മോഹനവാഗ്ദാനങ്ങളിൽപ്പെടാതെ സൂക്ഷിക്കുക.
കെ.ബി. മേനോൻ
ജീവിതരേഖ
മുൻസിഫായിരുന്ന കോഴിക്കോട് വെങ്ങാലിൽ രാമമേനോന്റെ മകനായി 1897–ൽ ജനിച്ചു. ബോംബെ സർവകലാശാലയിൽ നിന്ന് ബിരുദം നേടി. ഹൈദരബാദ് നൈസാം കോളജിൽ ജോലിയായെങ്കിലും രാജിവച്ച് സ്കോഷർഷിപ്പോടെ അമേരിക്കയിലെ കലിഫോർണിയാ സർവകലാശാലയിൽ ഉപരിപഠനത്തിന് പോയി. പിഎച്ച്ഡി നേടി. ഹാർവഡ് യൂണിവേഴ്സിറ്റിയിൽ അധ്യാപകനായി. ഉപരിപഠനത്തിനായി അവിടെയെത്തിയ ജയപ്രകാശ് നാരായണനുമായി സൗഹൃദമായി. രാജ്യത്തിന്റെ സ്വാതന്ത്ര്യത്തിന് വേണ്ടി പ്രവർത്തിക്കാൻ തീരുമാനിച്ച് ജോലി ഉപേക്ഷിച്ച് ഇന്ത്യയിലേക്ക് മടങ്ങി. സ്വാതന്ത്യ്രസമരത്തിൽ പങ്കെടുത്തു പീഡനം അനുഭവിക്കുന്നവരെ സഹായിക്കുകയെന്ന ലക്ഷ്യത്തോടെ നെഹ്റു സ്ഥാപിച്ച സിവിൽ ലിബർട്ടീസ് യൂണിയൻ എന്ന സംഘടനയുടെ ജനറൽ സെക്രട്ടറിയായി. നാട്ടുരാജ്യ പ്രജാസമ്മേളനത്തിന്റെ ഓഫിസ് 1941ൽ വാർധയിലേക്കു മാറ്റിയതിനെത്തുടർന്ന് മേനോൻ വാർധയിലെ ഗാന്ധി ആശ്രമത്തിൽ അന്തേവാസിയായി. ഗാന്ധിജിയുമായി അടുത്ത ബന്ധം സ്ഥാപിച്ചു. 1942ലെ ക്വിറ്റ് ഇന്ത്യാ സമരപ്രഖ്യാപനത്തോടെ കേരളത്തിൽ തിരിച്ചെത്തി. കൊച്ചിയിലും മലബാറിലും ക്വിറ്റ് ഇന്ത്യാ സമരമുഖം കൂടുതൽ വ്യാപകമാകുന്നത് ഡോക്ടർ മേനോന്റെ വരവോടെയാണ്. കോളിളക്കം സൃഷ്ടടിച്ച കീഴരിയൂർ ബോംബ്കേസിന്റെ പ്രധാന അണിയറ പ്രവർത്തകരിലൊരാളായിരുന്നു മേനോൻ. ഈ കേസിലെ ഒന്നാം പ്രതി ഡോ. മേനോനായിരുന്നു. അഖിലേന്ത്യാ തലത്തിൽ ശ്രദ്ധിക്കപ്പെട്ട കീഴരിയൂർ ബോംബ് കേസിനെപ്പറ്റി അന്വേഷിച്ച് നേതാജി സുബാഷ് ചന്ദ്ര ബോസ് കെ.ബി. മേനോനെഴുതിയ കത്ത് പ്രസിദ്ധമാണ്. അറസ്റ്റിലായ മേനോനെ 10 കൊല്ലത്തെ തടവിന് ശിക്ഷിച്ചു. സ്വാതന്ത്യപ്രാപ്തിയെത്തുടർന്ന് അഞ്ചുവർഷശേഷം വിട്ടയക്കപ്പെട്ടുവെങ്കിലും ജയിൽജീവിതം മേനോന്റെ ആരോഗ്യം തകർത്തിരുന്നു.
നേരിട്ടുള്ള വിൽപന
തൊഴിലവസരങ്ങൾ
അധിക വരുമാന മാർഗ്ഗമായി നിലനിൽക്കുന്നതിനോടൊപ്പം തന്നെ നേരിട്ടും തൊഴിൽ അവസരങ്ങൾ ഈ മേഖലയിൽ സൃഷ്ടിക്കപ്പെടുന്നുണ്ട്. ഡയറക്റ്റ് സെല്ലിംഗിലെ ഭൂരിഭാഗം കമ്പനികളും പല പ്രവർത്തനങ്ങൾക്കായും തൊഴിലാളികളെ പുറം കരാർ ഏൽപ്പിക്കുകയാണ്. അങ്ങനെ ഈ ശൃംഖലയുമായി ബന്ധപ്പെട്ടു നിരവധി തൊഴിലുകൾ സൃഷ്ടിക്കപ്പെടുന്നു. ഏറ്റവും കൂടുതൽ തൊഴിൽ സാധ്യത കൂടിയുള്ള മേഖലയാണിതെന്നു സിഐടിയുവിനു കീഴിലുള്ള എംഎംഇയുവിന്റെ ജനറൽ സെക്രട്ടറി സുരേഷ് പാലത്തും ചൂണ്ടിക്കാണിക്കുന്നു. വലിയ രീതിയിൽ ചൂഷണങ്ങൾ നടക്കുന്നുണ്ടെന്നതു നിഷേധിക്കുന്നില്ലെന്നും എന്നാൽ ചൂഷണമില്ലാത്ത കമ്പനികളിൽ ജോലി ചെയ്തു പതിനായിരക്കണക്കിന് ആളുകൾ ജീവിക്കുന്നുണ്ടെന്നും അദ്ദേഹം പറയുന്നു.
കെ.ബി. മേനോൻ
ജീവിതരേഖ
സോഷ്യലിസ്റ്റ് ആശയങ്ങളുടെ പ്രചാരകനായിരുന്ന അദ്ദേഹം, ഇന്ത്യൻ സോഷ്യലിസ്റ്റ് പാർട്ടി കോൺഗ്രസ് വിട്ടതിനെത്തുടർന്ന് മേനോനും കോൺഗ്രസിനോട് വിടപറഞ്ഞു. 1952–ൽ തൃത്താലയിൽ നിന്ന് മദ്രാസ് അസംബ്ലിയിലേക്ക് സോഷ്യലിസ്റ്റ് പാർട്ടിയുടെ ടിക്കറ്റിൽ തിരഞ്ഞെടുക്കപ്പെട്ടു. പിന്നീട് 1957–ൽ വടകരയെ പ്രതിനിധീകരിച്ച് പാർലമെന്റിലും അംഗമായി. 1965ൽ നിയമസഭാ തെരഞ്ഞെടുപ്പിൽ കൊയിലാണ്ടിയിൽ നിന്ന് തെരഞ്ഞെടുക്കപ്പെട്ടു. സിപിഐ എം ഏറ്റവുംവലിയ ഒറ്റക്കക്ഷിയായെങ്കിലും വ്യക്തമായ ഭൂരിപക്ഷം ഒരു കക്ഷിക്കുമില്ലാത്തതിനാൽ നിയമസഭ പിരിച്ചുവിട്ടു. ഡോ. കെ ബി മേനോനെ മുഖ്യമന്ത്രിയാക്കി മന്ത്രിസഭ രൂപീകരിക്കാൻ അണിയറയിൽ ശ്രമം നടന്നെങ്കിലും സോഷ്യലിസ്റ്റ് പാർടിയിലെ ഉന്നതർ പിന്നിൽനിന്ന് കുത്തി. അവസാനകാലങ്ങളിൽ വീണ്ടും കോൺഗ്രസിൽ തിരിച്ചെത്തി.
നേരിട്ടുള്ള വിൽപന
സർക്കാർ ഖജനാവിലേക്ക്
ഈ ശൃംഖലയിൽ നിന്നു നികുതി മുഖാന്തരം സർക്കാരിലേക്കു സംഭാവന എത്തും. 2014 സാമ്പത്തികവർഷത്തെ മാത്രം ഡയറക്റ്റ് സെല്ലിംഗ് വ്യവസായത്തിൽ നിന്നുള്ള പരോക്ഷനികുതി സംഭാവന 70-80 മില്ല്യൺ രൂപയായിരുന്നു.
കെ.ബി. മേനോൻ
ജീവിതരേഖ
രോഗബാധിതനായി കോഴിക്കോട് മെഡിക്കൽ കോളജ് ആശുപത്രിയിലെ സാധാരണ വാർഡിൽ കിടന്ന്, 1967 സെപ്റ്റംബർ ആറിന് ഡോ. കെ.ബി.മേനോൻ അന്തരിച്ചു. സാധാരണ വാർഡിൽ നിന്ന് സ്‌പെഷൽ വാർഡിലേക്കു മാറ്റാനുള്ള ഒരു നിർബന്ധത്തിനും വഴങ്ങിയില്ല. മേനോന്റെ അശ്രാന്ത പരിശ്രമം കൊണ്ട് സ്ഥാപിതമായ തൃത്താല ഹൈസ്‌കൂൾ വളപ്പിലാണ് അദ്ദേഹം അന്ത്യവിശ്രമം കൊള്ളുന്നത്. അവസാനകാലത്ത് ഈ സ്കൂളിലെ ഒരു മുറിയിലാണ് അദ്ദേഹം കഴിഞ്ഞിരുന്നത്.
നേരിട്ടുള്ള വിൽപന
വെല്ലുവിളികൾ
പരമ്പരാഗതമായി കൺസ്യൂമർ വ്യവസായങ്ങൾ നേരിടുന്നതുപോലെയുള്ള വെല്ലുവിളികളെല്ലാം ഡയറക്റ്റ് സെല്ലിംഗിലും പ്രകടമാണ്. നിർമ്മാണ സാഹചര്യങ്ങൾ ശരിയാക്കുന്നതിനും ഇറക്കുമതി നികുതിയുമായി ബന്ധപ്പെട്ടൊക്കെ നിരവധി പ്രശ്‌നങ്ങൾ വ്യവസായം നേരിടുന്നുണ്ടെങ്കിലും ഒരു റെഗുലേറ്ററി അതോറിറ്റിയുടെ അഭാവമാണു മേഖല നേരിടുന്ന പ്രധാന പ്രതിസന്ധി. അതുകൊണ്ടു തന്നെ പല കമ്പനികളും കള്ള കമ്പനികളായി തെറ്റിദ്ധരിക്കപ്പെടാറുണ്ട്. ഇന്ത്യയിൽ ഈ വ്യവസായത്തിന് അനുകൂലമായ സാഹചര്യങ്ങൾ ഉണ്ടാകണമെങ്കിൽ നിലവിലുള്ള നയങ്ങളിൽ ചില ഭേദഗതികൾ വരുത്തുന്നതുൾപ്പെടെ ചുരുങ്ങിയ സമയത്തിനുള്ളിൽ തന്നെ വരുത്തേണ്ട മാറ്റങ്ങൾ നിരവധിയാണ്. വ്യത്യസ്തമായ ഒരു നയരൂപരേഖ ഉണ്ടാകുമ്പോൾ തന്നെ ഇതുമായി ബന്ധപ്പെട്ട അതിശയോക്തികൾക്കു വിരാമമാകും, ഉപഭോക്താക്കളുടെ ആത്മവിശ്വാസം വർധിക്കും.
കെ.ബി. മേനോൻ
സ്മരണ
വടകര റസ്റ്റ് ഹൗസ് പരിസരത്ത് മേനോന്റെ അർധകായ പ്രതിമ കേ.ബി. മേനോൻ ഫൗണ്ടേഷൻ സ്ഥാപിച്ചിട്ടുണ്ട്. വില്യാപ്പള്ളി പഞ്ചായത്ത് പി.എച്ച്.സി. അറിയപ്പെടുന്നത് കെ.ബി. മേനോന്റെ പേരിലാണ്.
പുറം കണ്ണികൾ
വർഗ്ഗം:രണ്ടാം ലോക്‌സഭയിലെ അംഗങ്ങൾ വർഗ്ഗം:രാഷ്ട്രീയപ്രവർത്തകർ വർഗ്ഗം:സ്വാതന്ത്ര്യസമരസേനാനികൾ വർഗ്ഗം:ക്വിറ്റ് ഇന്ത്യ പ്രസ്ഥാനം വർഗ്ഗം:സോഷ്യലിസ്റ്റുകൾ വർഗ്ഗം:1897-ൽ ജനിച്ചവർ വർഗ്ഗം:ജൂൺ 18-ന് ജനിച്ചവർ വർഗ്ഗം:1967-ൽ മരിച്ചവർ വർഗ്ഗം:സെപ്റ്റംബർ 6-ന് മരിച്ചവർ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
ജനിതകവൈവിധ്യം
ജനിതകവൈവിധ്യം (ഇംഗ്ലീഷ്:Genetic diversity ജെനറ്റിൿ ഡൈവേഴ്സിറ്റി) എന്നത് ഒരു സ്പീഷീസിന്റെ ജനിതകപരമായ ക്രമീകരണത്തിലെ ആകെ ജനിതകസ്വഭാവസവിശേഷതകളാണ്. ജനിതകസ്വഭാവസവിശേഷതകൾക്ക് വ്യതിചലിക്കാനായുള്ള പ്രവണതയെക്കുറിച്ച് വിവരിക്കുന്ന ജനറ്റിക്ക് വേരിയബിലിറ്റിയിൽ നിന്ന് ഇത് വ്യത്യസ്തപ്പെട്ടിരിക്കുന്നു.
മാറിക്കൊണ്ടിരിക്കുന്ന പരിസ്ഥിതിക്കനുസരിച്ച് ജനസമൂഹത്തിനു പിടിച്ചു നിൽക്കാനുള്ള വഴിയായി ജനിതകവൈവിധ്യം നിലകൊള്ളുന്നു. കൂടുതൽ വ്യതിയാനങ്ങൾക്കൊപ്പം, ഒരു ജനസമൂഹത്തിലെ ഏതാനും വ്യക്തികൾ പരിസ്ഥിതിക്കനുയോജ്യമായ വ്യതിയാനങ്ങളുള്ള അല്ലിലുകൾ ലഭിക്കും എന്നതിനാണ് കൂടുതൽ സാധ്യത. ആ അല്ലിലുകൾ വഹിക്കുന്ന പുതുതലമുറയെ ആ അംഗങ്ങൾ ഉൽപ്പാദിപ്പിക്കാനാണ് കൂടുതൽ സാധ്യത. ഈ വ്യക്തികളുടെ വിജയം മൂലം കൂടുതൽ തലമുറകളിലേക്ക് ഈ ജനസമൂഹം തുടരും.
അവലംബം
വർഗ്ഗം:Biodiversity വർഗ്ഗം:Population genetics
തടാകം (ചലച്ചിത്രം)
ആരിഫ എന്റർപ്രൈസസിന്റെ ബാനറിൽ ആരിഫ ഹസ്സൻ നിർമ്മിച്ച്, ഐ.വി. ശശി സംവിധാനം ചെയ്ത മലയാള ചലച്ചിത്രമാണ് തടാകം (English:Thadaakam). 1982 ജനുവരി 1നാണ് ഈ ചിത്രം പ്രദർശനത്തിനെത്തിയത്. രതീഷ്, സീമ, മമ്മൂട്ടി, സുമലത, ക്യാപ്റ്റൻ രാജു തുടങ്ങിയവരായിരുന്നു പ്രധാന അഭിനേതാക്കൾ.
കഥാതന്തു
കാശ്മീരിന്റെ പശ്ചാത്തലത്തിൽ ഒരു പഴയ പ്രണയകഥ പറയുകയാണീ ചലച്ചിത്രത്തിൽ. വിവാഹാനന്തരം കാശ്മീരിൽ മധുവിധുവിനെത്തുന്ന രാജേന്ദ്രനും ശ്രീദേവിയും. രാജേന്ദ്രന്റെ അമ്മാവൻ അവിടെ മിലിറ്ററി ഡോക്റ്ററാണ്. പക്ഷേ കാശ്മീരിലെ ദൃശ്യങ്ങൾ ശ്രീദേവിയിൽ ബുദ്ധിഭ്രമം സൃഷ്ടിക്കുന്നു. അവൾ പ്രാദേശിക ഭാഷയിൽ സംസാരിച്ചുതുടങ്ങുന്നു. അവിടെ കാണുന്ന പലറെയും തിരിച്ചറിയുകയും എന്തെല്ലാമോ പുലമ്പുകയും ചെയ്യുന്നു. അവളിൽ ഏതോ പഴയ ആത്മാവിനെതിരിച്ചറിഞ്ഞ ഡോക്റ്റർ അത് ചികഞ്ഞ് പോകുന്നു. ഒരു അവിടുത്തുകാരിയായ നസീമയും അവളുടെ കൂട്ടുകാരിയായ സമീറയും അവരുടെ ജീവിതത്തിലേക്ക് കടന്നു വരുന്ന ജബാർ എന്ന മലയാളിയുടെയും കഥ ചുരുളഴിയുന്നു. നസീമയുമായി അടുപ്പത്തിലാകുന്ന ജബാറിന്റെ സമീറയുടെ ആങ്ങള ഗബാർസിങ് വധിക്കുന്നു. അവസാനം ഗബാർ സിങ് കൊല്ലപ്പെടുന്നു.
പാട്ടരങ്ങ്
ഗാനങ്ങൾ പൂവച്ചൽ ഖാദർ, പി.ബി. ശ്രീനിവാസ് എന്നിവർ രചനയും എ.ടി. ഉമ്മർ സംഗീതവും നൽകിയിയിരിക്കുന്നു.
ചിത്രം കാണുക
തടാകം 1982
വർഗ്ഗം:1982-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:ടി. ദാമോദരൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:പൂവച്ചൽ ഖാദറിന്റെ ഗാനങ്ങൾ വർഗ്ഗം:ഖാദർ-ഉമ്മർ ഗാനങ്ങൾ
കൊങ്ങു നാട്
കൊങ്ങു മണ്ഡലം, കൊങ്ങു ബെൽറ്റ് എന്നിങ്ങനെ വിവിധ പേരുകളിൽ അറിയപ്പെടുന്ന കൊങ്ങു നാട്, ഇന്നത്തെ പടിഞ്ഞാറൻ, വടക്കുപടിഞ്ഞാറൻ തമിഴ്നാടിന്റെ ഭാഗങ്ങളും തെക്കുകിഴക്കൻ കർണാടകയുടെ ഭാഗങ്ങളും വടക്കുകിഴക്കൻ കേരളവും ഉൾപ്പെടുന്ന ഭൂമിശാസ്ത്രപരമായ മേഖലയാണ്. പുരാതന തമിഴകത്തിൽ, ചേര രാജാക്കന്മാരുടെ ഇരിപ്പിടമായിരുന്നു, കിഴക്ക് തൊണ്ടായി നാടും തെക്ക് കിഴക്ക് ചോളനാടും തെക്ക് പാണ്ട്യ നാട് പ്രദേശങ്ങളും.
ഭൂമിശാസ്ത്രം
കോയമ്പത്തൂർ, തിരുപ്പൂർ, ഈറോഡ്, സേലം, നീലഗിരി, കരൂർ, നാമക്കൽ, ദിണ്ടിഗൽ, ധർമ്മപുരി, കൃഷ്ണഗിരി, തിരുച്ചിറപ്പള്ളി ജില്ലയുടെ ചെറിയ ഭാഗങ്ങൾ (തൊട്ടിയം താലൂക്ക്, പച്ചൈമല, തുറൈയൂർ താലൂക്ക്, മുസിരി ബ്ലോക്ക് പഞ്ചായത്ത് യൂണിയൻ), തിരുപ്പത്തൂർ ജില്ല എന്നിവയാണ് കൊങ്ങു നാട്. താലൂക്കുകൾ), ദക്ഷിണേന്ത്യൻ സംസ്ഥാനമായ തമിഴ്‌നാട്ടിലെ കല്ലക്കുരിശ്ശി ജില്ല (കല്ലറയൻ ഹിൽസ് പ്രദേശം), പേരാമ്പ്ര ജില്ല (പച്ചൈമല ഹിൽസ്). സംസ്ഥാനത്തെ പാലക്കാട് ജില്ലയിലെ ചില ഭാഗങ്ങൾ കേരള ആൻഡ് സംസ്ഥാനത്തെ ചാമരാജനഗർ ജില്ലയിലെ ഭാഗങ്ങൾ കർണാടക മേഖലയിലെ പെടുന്നു.
കാവേരി, ഭവാനി, അമരാവതി, നോയൽ എന്നീ പ്രധാന നദികളിലൂടെ പശ്ചിമഘട്ട മലനിരകൾ ഈ മേഖലയിലൂടെ കടന്നുപോകുന്നു. അയൽ സംസ്ഥാനമായ കേരളത്തെ ഈ പ്രദേശവുമായി ബന്ധിപ്പിക്കുന്ന ഒരു പർവത പാതയായ പാൽഘട്ട് ഗ്യാപ്. നാമക്കൽ ജില്ലയിലെ കൊല്ലിമലയും സേലം ജില്ലയിലെ ഷെവറോയ്, മേട്ടൂർ മലകളും കോയമ്പത്തൂർ ജില്ലയിലെ പാലമലയും അടങ്ങുന്ന കിഴക്കൻ മലനിരകളും ഈ പ്രദേശത്തുകൂടി കടന്നുപോകുന്നു. ചാമരാജനഗർ ജില്ലയിലെ ബിലിഗിരിരംഗ കുന്നുകൾ കിഴക്കൻ, പശ്ചിമഘട്ട മലനിരകളുടെ സംഗമസ്ഥാനത്താണ്. ധർമ്മപുരി, സേലം, ഈറോഡ്, നാമക്കൽ, കരൂർ ജില്ലകളിലൂടെയാണ് കാവേരി നദി കർണാടകയിൽ നിന്ന് തമിഴ്നാട്ടിലേക്ക് ഒഴുകുന്നത്.
സമ്പദ്
കൊങ്ങു നാടിന് പുരാതന കാലം മുതൽ അഭിവൃദ്ധി പ്രാപിച്ച സമ്പദ്‌വ്യവസ്ഥ ഉണ്ടായിരുന്നു, വിദേശ രാജ്യങ്ങളുമായി വ്യാപാര ബന്ധമുണ്ടായിരുന്നു. പുരാവസ്തു ഗവേഷകർ കണ്ടെത്തിയ 2,500 വർഷം പഴക്കമുള്ള വ്യവസായ കോളനിയാണ് കൊടുമണൽ. മുസിരിസ് മുതൽ അരിക്കമേട് വരെ വ്യാപിച്ചുകിടക്കുന്ന ഒരു പുരാതന റോമൻ വ്യാപാര പാതയിലാണ് ഈ പ്രദേശം സ്ഥിതിചെയ്യുന്നത്. രാജകേസരി പെരുവഴി എന്ന ചോള ഹൈവേ ഈ പ്രദേശത്തുകൂടി കടന്നുപോയി.
രാജ്യത്തെ ഏറ്റവും വ്യവസായവൽക്കരിക്കപ്പെട്ട പ്രദേശങ്ങളിലൊന്നാണ് കൊങ്ങു നാട്. കൃഷിയും തുണി വ്യവസായങ്ങളും ഈ മേഖലയുടെ സമ്പദ്‌വ്യവസ്ഥയ്ക്ക് വലിയ സംഭാവന നൽകുന്നു. തമിഴ്നാടിന്റെ സമ്പദ്‌വ്യവസ്ഥയുടെ 50% ത്തിലധികം സംഭാവന ചെയ്യുന്നത് കൊങ്കു മേഖലയാണ്. കോവൈ കോറ കോട്ടൺ സാരികൾ, കോയമ്പത്തൂർ വെറ്റ് ഗ്രൈൻഡേഴ്സ്, സേലം സിൽക്ക് സാരികൾ, ഭവാനി ജമക്കാലം, ടോഡ എംബ്രോയിഡറി, നീലഗിരി ടീ എന്നിവ ഈ പ്രദേശത്ത് നിന്നുള്ള ഭൂമിശാസ്ത്രപരമായ സൂചനകളാണ്. കോയമ്പത്തൂർ, ("കോട്ടൺ സിറ്റി" എന്നും " ദക്ഷിണേന്ത്യയുടെ മാഞ്ചസ്റ്റർ " എന്നും അറിയപ്പെടുന്നു) തിരുപ്പൂരിനൊപ്പം, ഇന്ത്യയിലെ അതിവേഗം വികസിച്ചുകൊണ്ടിരിക്കുന്ന നഗരങ്ങളിൽ ഒന്നാണ് തമിഴ്നാട്ടിലെ രണ്ടാമത്തെ വലിയ നഗരം. കോയമ്പത്തൂർ ടെക്സ്റ്റൈൽ ഫാക്ടറികൾ, എഞ്ചിനീയറിംഗ് സ്ഥാപനങ്ങൾ, ഓട്ടോമൊബൈൽ പാർട്സ് നിർമ്മാതാക്കൾ, ആരോഗ്യ പരിപാലന സൗകര്യങ്ങൾ, വിദ്യാഭ്യാസ സ്ഥാപനങ്ങൾ, വെറ്റ് ഗ്രൈൻഡറുകൾ, വാട്ടർ പമ്പുകൾ എന്നിവയ്ക്കും പേരുകേട്ടതാണ്. പരുത്തിയിൽ നിന്നുള്ള നൂൽ ഉൽപാദനത്തിന്റെ 35 ശതമാനവും കോയമ്പത്തൂരാണ്. മഞ്ഞൾ, തുണി ഉൽപന്നങ്ങൾ എന്നിവയ്ക്ക് ഈറോഡ് പ്രസിദ്ധമാണ്. ഇന്ത്യയിലെ ഏറ്റവും വലിയ തേങ്ങയ്ക്കുള്ള വിപണിയാണ് പൊള്ളാച്ചി.
കോട്ടൺ വെസ്റ്റുകളുടെയും ഉൾഭാഗങ്ങളുടെയും ഏറ്റവും വലിയ ഉത്പാദകരാണ് തിരുപ്പൂർ. ഇന്ത്യയിലെ മൊത്തം ടെക്സ്റ്റൈൽ വിപണിയുടെ 76% ഈറോഡിലും ( ലൂം സിറ്റി ) തിരുപ്പൂരിലും ( ടെക്സ്റ്റൈൽ സിറ്റി ) നിന്നാണ്. അതിന്റെ ഉൽപാദനത്തിന്റെ ഭൂരിഭാഗവും തെക്കുകിഴക്കൻ ഏഷ്യൻ, യൂറോപ്യൻ രാജ്യങ്ങളിലേക്ക് കയറ്റുമതി ചെയ്യുന്നു. പരുത്തി, വസ്ത്രങ്ങൾ, നിറ്റ്, ഹോസിയറികൾ എന്നിവയുൾപ്പെടെയുള്ള തുണിത്തരങ്ങളുടെ പ്രധാന ഉത്പാദകരിൽ ഒന്നാണ് തിരുപ്പൂർ ജില്ല. 43% ഷെയറുമായി ഈറോഡ് ജില്ലയാണ് തമിഴ്നാട്ടിൽ മഞ്ഞൾ ഉത്പാദിപ്പിക്കുന്നതിൽ മുന്നിൽ. ഏഷ്യയിലെ ഏറ്റവും വലിയ മഞ്ഞൾ വിപണി ഉള്ളതിനാൽ ഈറോഡിനെ മഞ്ഞൾ നഗരം എന്നും വിളിക്കുന്നു. രാജ്യത്തെ ആദ്യത്തെ ഓട്ടോമാറ്റിക് സിൽക്ക് റീലിംഗ് യൂണിറ്റ് സ്ഥാപിച്ച വൈറ്റ് സിൽക്കിന്റെ ഏറ്റവും വലിയ ഉത്പാദകരിൽ ഒരാളാണ് ഗോബിചെട്ടിപ്പാളയം.
ഇന്ത്യയിലെ ഏറ്റവും വലിയ ഹോം ടെക്സ്റ്റൈൽസ് ഉത്പാദന & കയറ്റുമതി കേന്ദ്രമാണ് കരൂർ. കരൂർ ( ഹോം ടെക്സ്റ്റൈൽ സിറ്റി ) ഹോം ടെക്സ്റ്റൈൽസ് ഉത്പാദനത്തിന്റെയും കയറ്റുമതിയുടെയും ഇന്ത്യയിലെ കേന്ദ്രമാണ്. ഇത് ഇന്ത്യയുടെ മൊത്തം ഉൽപാദനത്തിന്റെ 60% സംഭാവന ചെയ്യുന്നു. കാരൂർ ബസ് ബോഡിബിൽഡിംഗിനും പേരുകേട്ടതാണ് (ദക്ഷിണേന്ത്യൻ ബസ് ബോഡി ബിൽഡിംഗിന്റെ 80% സംഭാവന ചെയ്യുന്നു). ഉൽപാദനത്തിൽ ഏഷ്യയിലെ ഏറ്റവും വലിയ പരിസ്ഥിതി സൗഹൃദ പേപ്പർ മില്ലാണ് കരൂർ ടിഎൻപിഎൽ.
പ്രതിദിനം 4.5 കോടി മുട്ട ഉത്പാദിപ്പിക്കുന്ന രാജ്യത്തെ ഏറ്റവും വലിയ കോഴി ഉത്പാദകരിൽ ഒന്നാണ് നാമക്കൽ, ഇന്ത്യയിൽ നിന്ന് 95% മുട്ട കയറ്റുമതി ചെയ്യുന്നത് നാമക്കലിൽ നിന്നാണ്. ഇന്ത്യയിലെ ഏറ്റവും വലിയ ഗതാഗത കേന്ദ്രം കൂടിയാണ് നാമക്കൽ ജില്ല. സേലത്തെ സ്റ്റീൽ നഗരം എന്ന് വിളിക്കുന്നു, കൂടാതെ നിരവധി സാഗോ ഉൽപാദന യൂണിറ്റുകളും ധാതു സമ്പത്തും ഉണ്ട്. ഇന്ത്യയിലെ ഏറ്റവും വലിയ മാഗ്നസൈറ്റ്, ബോക്സൈറ്റ്, ഇരുമ്പയിര് നിക്ഷേപങ്ങളിൽ ഒന്നാണ് സേലം ജില്ല. സേലം, നാമക്കൽ ജില്ലകൾ ഏഷ്യയിലെ മരച്ചീനി ( മറവള്ളിക്കിലങ്ങ് ) ഉൽപാദനക്ഷമത കൂടുതലുള്ള ചില പ്രദേശങ്ങളിൽ ഒന്നാണ്.
തമിഴ്നാട്ടിൽ ഏറ്റവും കൂടുതൽ പച്ചക്കറി ഉത്പാദിപ്പിക്കുന്ന ജില്ലയാണ് ദിണ്ടിഗൽ ജില്ല. ദിണ്ടിഗൽ ജില്ലയിലെ തമിഴ്‌നാട്ടിലെ ഏറ്റവും വലിയ പച്ചക്കറി വിപണിയാണ് ഓട്ടൻചത്രം മാർക്കറ്റ്. കരൂർ ജില്ലയിലെ പുഗലൂരിലെ ടിഎൻപിഎൽ പേപ്പർ പ്ലാന്റ് ലോകത്തിലെ ഏറ്റവും വലിയ ബാഗാസി പേപ്പർ ഉത്പാദകരിൽ ഒന്നാണ്. സേലം ജില്ലയും ധർമ്മപുരി ജില്ലയും കൃഷ്ണഗിരി ജില്ലയും മാങ്ങ ഉത്പാദിപ്പിക്കുന്നതിൽ മുൻപന്തിയിലാണ്. പാൽ, കോഴി, മഞ്ഞൾ, പഞ്ചസാര-കരിമ്പ്, അരി, വെള്ള സിൽക്ക്, തേങ്ങ, വാഴ, പേപ്പർ, വ്യാവസായിക ഭാഗങ്ങൾ, വ്യാവസായിക പമ്പുകൾ,   എന്നിവയുൾപ്പെടെയുള്ള കാർഷിക, അനുബന്ധ ഉൽപന്നങ്ങളുടെ പ്രധാന ഉത്പാദക കൂടിയാണ് ഈ പ്രദേശം. വെറ്റ് ഗ്രൈൻഡറുകൾ, ആഭരണങ്ങൾ , അലൂമിനിയം, സ്റ്റീൽ, തമിഴ്‌നാട്ടിലെ ഐടി സേവനങ്ങൾ.
വർഗ്ഗം:തമിഴ്‌നാട്
ജോയൽ ഡേവിഡ് മൂർ
ജോയൽ ഡേവിഡ് മൂർ (ജനനം സെപ്റ്റംബർ 25, 1977) ഒരു അമേരിക്കൻ സ്വഭാവ നടനും സംവിധായകനുമാണ്. ഒറിഗണിലെ പോർട്ട്‌ലാൻഡിൽ ജനിച്ച് വളർന്ന മൂർ, സിനിമാ ജീവിതം പിന്തുടരുന്നതിനായി ലോസ് ഏഞ്ചൽസിലേക്ക് മാറുന്നതിന് മുമ്പായി കോളേജിൽ അഭിനയം അഭ്യസിച്ചിരുന്നു. അദ്ദേഹത്തിന്റെ ആദ്യത്തെ പ്രധാന വേഷം 2004-ൽ പുറത്തിറങ്ങിയ ഹാസ്യചിത്രം ഡോഡ്ജ്ബോൾ: എ ട്രൂ അണ്ടർഡോഗ് സ്റ്റോറിയിലെ ഓവൻ ഡിറ്റ്മാൻ എന്ന കഥാപാത്രം ആയിരുന്നു. തുടർന്ന് ഹാസ്യരസപ്രധാന ചിത്രങ്ങളായ ഗ്രാൻഡ്മാസ് ബോയ് (2006), ടെറി സ്വിഗോഫിന്റെ ആർട്ട് സ്കൂൾ കോൺഫിഡൻഷ്യൽ (2006), സ്വതന്ത്ര സ്ലാഷർ (കുറ്റകൃത്യ/ഹൊറർ ഇനം) ചിത്രമായ ഹാച്ചെറ്റ് (2006) എന്നിവയിലെ വേഷങ്ങൾ അവതരിപ്പിച്ചു.
2008-ൽ, ഫോക്സ് പരമ്പരയായ ബോൺസിൽ കോളിൻ ഫിഷർ എന്ന കഥാപാത്രത്തെ അവതരിപ്പിച്ച അദ്ദേഹം 2017-ൽ പരമ്പരയുടെ സമാപനം വരെ പതിനാറ് എപ്പിസോഡുകളിൽ ഈ അതിഥി വേഷം അദ്ദേഹം അവതരിപ്പിച്ചു. 2009-ൽ, ജെയിംസ് കാമറൂണിന്റെ അവതാറിൽ (2009) ഡോ. നോർം സ്പെൽമാൻ എന്ന കഥാപാത്രമായും സിനിമയുടെ തുടർച്ചയായ അവതാർ: ദി വേ ഓഫ് വാട്ടർ (2022) എന്ന ചിത്രത്തിലും അഭിനയിച്ച അദ്ദേഹം വരാനിരിക്കുന്ന അവതാർ 3 (2024) എന്ന ചിത്രത്തിലും ഇതേ കഥാപാത്രത്തെ അവതരിപ്പിക്കുന്നു. നിരവധി സംഗീതപ്രധാനമായ വീഡിയോകളിലും അഭിനയിച്ചിട്ടുള്ളതു കൂടാതെ ഏതാനും സിനിമകളും അദ്ദേഹം സംവിധാനം ചെയ്തിട്ടുണ്ട്. സംവിധാനത്തിൽ അരങ്ങേറ്റം കുറിച്ച സൈക്കോളജിക്കൽ ത്രില്ലറായ സ്‌പൈറൽ (2007), തുടർന്ന് യൂത്ത് ഇൻ ഒറിഗോൺ (2016) എന്ന നാടകീയ ചിത്രം, ഇതുവരെ റിലീസ് ചെയ്യപ്പെടാത്ത കില്ലിംഗ് വിൻസ്റ്റൺ ജോൺസ് എന്നിവയാണ് അദ്ദേഹം സംവിധാനം ചെയ്ത ചിത്രങ്ങൾ.
ഹിഡൺ ഹിൽസ്
ഹിഡൺ ഹിൽസ്, അമേരിക്കന് ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ഏഞ്ചലസ് കൗണ്ടി യിൽ സ്ഥിതിചെയ്യുന്ന പ്രവേശനപരിമിതിയുള്ള ഒരു നഗരമാണ്. കലാബാസാസ് നഗരത്തിന് അടുത്തായി സ്ഥിതി ചെയ്യുന്ന ഈ നഗരം പടിഞ്ഞാറൻ സാൻ ഫെർണാണ്ടോ താഴ്‍വര യിലാണ് നിലനിൽക്കുന്നത്. നിരവധി അഭിനേതാക്കളെയും പ്രശസ്തരുടേയും താമസസ്ഥലമെന്ന പേരിൽ നഗരം ശ്രദ്ധേയമാണ്.
ഭൂമിശാസ്ത്രവും ചരിത്രവും
സാന്താ മോണിക്ക മലനിരകൾക്കു സമീപം ട്രാൻസ്‍വേർസ് പർവ്വതനിരകളിലെ സിമി മലകളിൽ സ്ഥിതിചെയ്യുന്ന ഈ നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ 34.1675°N, -118.66083°W ആണ്.
1950-കളിൽ പ്രശസ്ത തെക്കൻ കാലിഫോർണിയ ഭൂപ്രകൃതി വാസ്തുശിൽപ്പിയും ആസൂത്രിത കമ്യൂണിറ്റി ഡെവലപ്പറുമായിരുന്ന എ.ഇ. ഹാൻസൻ രൂപകല്പന ചെയ്യുകയും വികസിപ്പിക്കുകയും ചെയ്ത ഒരു സമൂഹമാണിത്. അദ്ദേഹത്തിന്റെ ആദ്യകാല പ്രോജക്റ്റുകളിൽ റോളിങ് ഹിൽസ്, പാലോസ് വെർഡെസ് എസ്റ്റേറ്റ്സ്, 1920-ലെ ബെവർലി ഹിൽസിലെ ഹരോൾഡ് ലോയ്ഡ് എസ്റ്റേറ്റ് തുടങ്ങിയവയും ഉൾപ്പെടുന്നു. വാതായനങ്ങളോടെ നിർമ്മിക്കപ്പെട്ട ഈ പാർപ്പിട നഗരത്തിന്റെ പ്രാദേശിക വിസ്തീർണ്ണം 1.7 ചതുരശ്ര മൈൽ (4.4 ചതുരശ്ര കിലോമീറ്റർ) ആണ്. നഗരത്തിന്റെ മൂന്ന് ഗേറ്റുകളിലൊന്നിലൂടെ ഒരു പ്രാഥമിക വിദ്യാലയത്തിലേയ്ക്ക് പൊതുജനങ്ങൾക്ക് പ്രവേശനം നൽകിയിരിക്കുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
സമ്മർ ഈവനിംഗ് അറ്റ് സ്‌കാജൻ ബീച്ച് – ദി ആർട്ടിസ്റ്റ് ആന്റ് ഹിസ് വൈഫ്
1899-ൽ പെഡർ സെവെറിൻ ക്രയോർ വരച്ച ചിത്രമാണ് സമ്മർ ഈവനിംഗ് അറ്റ് സ്‌കാജൻ ബീച്ച് – ദി ആർട്ടിസ്റ്റ് ആന്റ് ഹിസ് വൈഫ് (Danish: Sommeraften ved Skagens strand. Kunstneren og hans hustru). സ്കഗൻ ചിത്രകാരന്മാരുടെ ഏറ്റവും അറിയപ്പെടുന്ന ചിത്രങ്ങളിലൊന്നായ ഇതിൽ ക്രയോയർ ഭാര്യ മേരി, നായ റാപ്പ് എന്നിവരോടൊപ്പം നിലാവിൽ കടൽത്തീരത്ത് ഉലാത്തുന്നത് ചിത്രീകരിച്ചിരിക്കുന്നു.
പശ്ചാത്തലം
1870-കളുടെ അവസാനം മുതൽ ജുട്ട്‌ലാന്റിന്റെ വടക്കുഭാഗത്തുള്ള മത്സ്യബന്ധന ഗ്രാമമായ സ്‌കാഗനിൽ ഒത്തുകൂടി, പ്രാദേശിക മത്സ്യത്തൊഴിലാളികളെയും അവരുടെ സ്വന്തം ഒത്തുചേരലുകളും വരയ്ക്കുന്ന പ്രധാനമായും ഡാനിഷ് കലാകാരന്മാരുടെ ഒരു കൂട്ടമായിരുന്നു സ്‌കാജൻ ചിത്രകാരന്മാർ. 1882-ൽ P. S. Krøyer അവിടെ എത്തുകയും പെട്ടെന്ന് തന്നെ സംഘത്തിലെ ഏറ്റവും പ്രമുഖനായ അംഗമാകുകയും ചെയ്തു.
1895-ൽ, തന്റെ സുഹൃത്ത് ഓസ്കാർ ബിജോർക്കിന് എഴുതിയ കത്തിൽ, ക്രോയർ എഴുതി "എന്റെയും ഭാര്യയുടെയും ഒരു വലിയ ഛായാചിത്രം വരയ്ക്കാൻ ഞാനും ആലോചിക്കുന്നു - പക്ഷേ അതിന് എനിക്ക് തീർച്ചയായും നല്ല കാലാവസ്ഥ ആവശ്യമാണ്. അതിനാൽ അത് ഈ വർഷം ഉണ്ടാകില്ല. " വാസ്തവത്തിൽ, നാല് വർഷത്തിന് ശേഷം, 1899-ലെ വേനൽക്കാലത്ത് അദ്ദേഹം തന്റെ വലിയ പെയിന്റിംഗ് സൃഷ്ടിച്ചു. മേരി ട്രൈപ്‌കെയുമായുള്ള 10 വർഷത്തെ ദാമ്പത്യത്തിന്റെ അംഗീകാരമായിരിക്കാം, അക്കാലത്തെ കുടുംബജീവിതത്തിന്റെ മറ്റ് ചിത്രങ്ങളിലും അതുപോലെ തന്നെ അദ്ദേഹം ഈ സൃഷ്ടിയുടെ അടിസ്ഥാനമായി ഉപയോഗിച്ച നിരവധി ഫോട്ടോഗ്രാഫുകളിലും സ്കെച്ചുകളിലും ഇത് ചിത്രീകരിച്ചിരിക്കുന്നു.
ജെന്നി ക്ലാക്ക്
ഇംഗ്ലീഷ് പാലിയെന്റോളോജിസ്റ്റ്‌ ആണ് ജെന്നി ക്ലാക്ക്. ജീവപരിണാമ ജീവശാസ്ത്ര വിദഗ്ദ്ധ ആണ് ഇവർ. മത്സ്യത്തിൽ നിന്നും നാൽകാലിയിലേക്കുള്ള പരിണാമം ആണ് ഇവരുടെ പ്രധാന പഠന വിഷയം, ഇതിനെ മുൻ നിർത്തി ഇവർ രചിച്ച പ്രസിദ്ധമായ പുസ്തകം ആണ് Gaining Ground: the Origin and Early Evolution of Tetrapods (2002 ) എന്നത്. ഇപ്പോൾ കേംബ്രിഡ്ജ് സർവകലാശാല ജന്തുശാസ്ത്രം വിഭാഗം മ്യൂസിയം വിചാരിപ്പുക്കാരി ആണ് കൂടാതെ കേംബ്രിഡ്ജ് സർവകലാശാല വേർടിബ്രറ്റ് പാലിയെന്റോളോജി പ്രൊഫസറും ആണ്.
കണ്ടെത്തലുകൾ
1987ൽ ഗ്രീൻലാൻഡിൽ വെച്ച് അകാന്തോസ്റ്റെഗയുടെ ഏകദേശം പൂർണമായ ഒരു ഫോസ്സിൽ ഇവർ കണ്ടെടുക്കുകയുണ്ടായി.
പണ്ഡിറ്റ് ധ്രുബ ഘോഷ്
പ്രമുഖ സാരംഗി വിദ്വാനാണ് പണ്ഡിറ്റ് ധ്രുബ ഘോഷ്
ജീവിതരേഖ
പ്രസിദ്ധ തബല വിദ്വാനായ നിഖിൽ ഘോഷിന്റെ മകനും ഓടക്കുഴൽ വാദകനായ പന്നലാൽ ഘോഷിന്റെ അനന്തരവനുമാണ് ഇദ്ദേഹം. ഉസ്താദ് അലി അക്ബർഖാനിൽ നിന്നും ഉസ്താദ് സഹീറുദ്ദീൻ ഖാനിൽ നിന്നും സാരംഗിയുടെ സാങ്കേതിക വശങ്ങൾ മനസ്സിലാക്കി. ഗ്രാമി പുരസ്കാരം നേടിയ 'മിഹോ:എ ജേർണി ടു ദി മൗണ്ടൻ' എന്ന ആൽബത്തിൽ സഹകരിച്ചു പ്രവർത്തിച്ചു.നിരവധി ഫ്യൂഷൻ ആൽബങ്ങളിലും പ്രവർത്തിച്ചിട്ടുണ്ട്.
അവലംബം
വർഗ്ഗം:ഇന്ത്യൻ സംഗീതജ്ഞർ വർഗ്ഗം:സാരംഗി വാദകർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
മംഗളം ടിവി
മംഗളം (സ്ഥാപനം) 2017 മാർച്ച് 26 മുതൽ ആരംഭിച്ച ടെലിവിഷൻ മലയാളം വാർത്താ ചാനൽ. ആദ്യ ദിവസം ബ്രേകിങ് ന്യൂസ് ആയി നൽകിയത് കേരള ഗതാഗത വകുപ്പ് മന്ത്രി എ.കെ. ശശീന്ദ്രൻ രാജിവെക്കേണ്ടി വന്ന ലൈഗീകാരോപണമായിരുന്നു. ഒരു സ്ത്രീയോട് മന്ത്രി ഫോണിൽ മോശമായി സംസാരിക്കുന്നതിന്റെ ശബ്ദലേഖനം സമ്പ്രേഷണം ചെയ്തു
Today's News
മംഗളം പുറത്തുവിട്ട വിസ്ഫോടന വാർത്ത http://www.mangalam.tv/details/?h=mangalam-breaking-news&news_id=941&cat_id=2
http://www.mangalam.tv/ https://www.facebook.com/mangalamnews.tv/ https://twitter.com/Mangalam_news
എ.വി. ആര്യൻ
'''എ.വി. ആര്യൻ''' തൃശ്ശൂർക്കാരനായ ഒരു സി.പി.ഐ.(എം) അംഗവും ഒല്ലൂർ നിയമസഭാമണ്ഡലത്തിൽ നിന്ന് തിരഞ്ഞെടുക്കപ്പെട്ട ജനപ്രതിനിധിയുമായിരുന്നു.
ജീവിതരേഖ
1924 നവംബർ 30-ന് തൃശ്ശൂർ ഒളരിയിൽ ആയക്കാട്ട് മനയിൽ ജനിച്ച ആര്യൻ വിദ്യാർത്ഥിപ്രസ്ഥാനത്തിലൂടെ കമ്യൂണിസ്റ്റനുഭാവിയായി. പിന്നീട് സൈന്യത്തിൽ ചേർന്നു. സൈന്യത്തിൽ കമ്യൂണിസ്റ്റ് പാർട്ടിയുടെ രഹസ്യാംഗമായിരുന്നു. പാർട്ടി പ്രവർത്തനത്തിൽ സജീവമായി. പാർട്ടി പിളർന്നപ്പോൾ സി.പി.എമ്മിനൊപ്പം നിന്നു. കമ്യൂണിസ്റ് പാർട്ടി നിരോധിച്ച കാലത്ത് ആര്യന്റെ വീട്ടിൽ പോളിറ്റ് ബ്യൂറോ യോഗം ചേരവെ സുർജിത്ത്, സുന്ദരയ്യ, ബസവ പുന്നയ്യ, രണദിവെ തുടങ്ങിയ പ്രമുഖ നേതാക്കളെ ഇവിടെ വച്ച് പൊലീസ് അറസ്റ് ചെയ്തു. പാർട്ടിക്കുള്ളിൽ ഇ.എം.എസുമായി ഏറ്റുമുട്ടലിന്റെ പാതയിലായിരുന്നതു കാരണം അദ്ദേഹത്തിന് പാർട്ടിയിൽ കാര്യമായ സ്ഥാനങ്ങൾ ലഭിച്ചില്ല. സി.പി.ഐ.എം തൃശൂർ ജില്ലാ സെക്രട്ടറിയായിരിക്കെ പാർട്ടി നേതൃത്വവുമായി ഇടഞ്ഞു പാർട്ടിയിൽ നിന്ന് പുറത്തുപോയി. 1972 മെയ്‌ രണ്ടിന്‌ കമ്യൂണിസ്റ്റ് യൂണിറ്റി സെന്റർ എന്നൊരു രാഷ്ട്രീയ പ്രസ്ഥാനത്തിനു രൂപം നൽകി.
2007 ഫെബ്രുവരി 1-ന് 82-ആം വയസ്സിൽ അദ്ദേഹം അന്തരിച്ചു. സാവിത്രി അന്തർജനമായിരുന്നു ഭാര്യ. ഇവർ 2013-ൽ അന്തരിച്ചു. മൂന്ന് മക്കളുണ്ട്.
വിവാദം
1972 ൽ അഴീക്കോടൻ രാഘവൻ കൊലക്കേസിലെ പ്രതിയായി. പിന്നീട് കോടതി വെറുതെ വിട്ടു.
മാധ്യമം പ്രവർത്തനം
കാഹളം എന്ന പേരിൽ ഒരു പത്രം ആരംഭിച്ചെങ്കിലും ബാദ്ധ്യത കാരണം പ്രസിദ്ധീകരണം അവസാനിപ്പിച്ചു.
അവലംബം
വർഗ്ഗം:1924-ൽ ജനിച്ചവർ വർഗ്ഗം:2007-ൽ മരിച്ചവർ വർഗ്ഗം:നവംബർ 30-ന് ജനിച്ചവർ വർഗ്ഗം:ഫെബ്രുവരി 1-ന് മരിച്ചവർ
വർഗ്ഗം:മൂന്നാം കേരള നിയമസഭാംഗങ്ങൾ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ വർഗ്ഗം:സി.പി.ഐ.എം.ൽ നിന്നും പുറത്താക്കപ്പെട്ട നേതാക്കൾ
ഭാദാവരി എരുമ
ഉത്തർപ്രദേശ്, മധ്യപ്രദേശ് ഉൾപ്പെടുന്ന മധ്യേന്തയിൽ രൂപപ്പെട്ടുവന്ന ഒരു എരുമ ഇനമാണ് ഭാദാവരി എരുമ. ആഗ്ര, ഇറ്റാവ ജില്ലകളിലും മധ്യപ്രദേശിലെ ഭിന്ദ്, മൊറേന ഗ്വാളിയോർ ജില്ലകളിലും ഇവയെ പാൽ ഉൽപാദനത്തിനായി വളർത്തുന്നു. എരുമകൾ സാധാരണയായി പ്രസവശേഷം 272 ദിവസത്തോളം പാലുൽപാദിപ്പിക്കുകയും ഒരു കറവക്കാലത്ത്ശരാശരി 752–810 കി.ഗ്രാം (1,658–1,786 lb) പാൽ ലഭിക്കുകയും ചെയ്യുന്നു. .
ട്രിവുൾസിയോ മഡോണ
1497-ൽ ഇറ്റാലിയൻ നവോത്ഥാന ചിത്രകാരനായിരുന്ന ആൻഡ്രിയ മാന്റെഗ്ന വരച്ച ചിത്രമാണ് ട്രിവുൾസിയോ മഡോണ. മിലാനിലെ കാസ്റ്റെല്ലോ സ്‌ഫോർസെസ്കോയിലെ സ്‌ഫോർസ കാസ്റ്റിൽ പിനാകോട്ടെക്കയിലാണ് ഈ ചിത്രം പ്രദർശിപ്പിച്ചിരിക്കുന്നത്.
ഭാദാവരി എരുമ
ഭാരതത്തിലെ ക്ഷീരോത്പാദനസമ്പദ്‌വ്യവസ്ഥയിൽ എരുമകൾ ഒഴിച്ചുകൂടാനാവാത്ത പങ്ക് വഹിക്കുന്നു, ഇത് രാജ്യത്തെ മൊത്തം പാൽ ഉൽപാദനത്തിന്റെ 56% ഉം ലോക ഉൽപാദനത്തിന്റെ 64% ഉം ആണ്. കഠിനമായ കാലാവസ്ഥയിൽ അഭിവൃദ്ധി പ്രാപിക്കാനുള്ള അവരുടെ കഴിവും തീറ്റപരിവർത്തനശേഷിയും വിലകുറഞ്ഞതീറ്റചിലവും എല്ലാം ഇതിനു കാരണമാണ്.
ഹൈബ്രിഡ് ഇനങ്ങൾ
ഭദാവാരി എരുമകൾ അവയുടെ പാലിലെ കൊഴുപ്പിന്റെ പേരിൽ പ്രത്യേകം പ്രശസ്തമാണ്. പശുവിൻ പാലിൽ ശരാശരി 2.5-405 % കൊഴുപ്പുകാണുമ്പോൾ ഭാദാവരി എരുമയുടെ പാലിൽ ശരാശരി 6.0 മുതൽ 12.5% വരെ ഉയർന്ന അളവിൽ കൊഴുപ്പുകാണൂന്നു.അവയുടെ പാലിൽ താരതമ്യേന ഉയർന്ന ശതമാനം ബട്ടർഫാറ്റിന്റെ സാന്നിധ്യം മൃഗങ്ങളുടെ തീറ്റയെ ബട്ടർഫാറ്റാക്കി മാറ്റുന്നതിൽ ഈ ഇനത്തിന്റെ കാര്യക്ഷമതയാണ് സൂചിപ്പിക്കുന്നത്. ഭദാവാരി എരുമകളുടെ അദ്വിതീയവും പ്രയോജനപ്രദവുമായ ചെറു വിവരണം പല വികസ്വര രാജ്യങ്ങളിലെയും കർഷകരെ ഏറ്റവും മികച്ച മാംസവും കറവയും ഉള്ള എരുമകളിൽ ഒന്നായ മുറ ഇനത്തിൽ സംയോജിപ്പിക്കാൻ ആകർഷിക്കുന്നു. ബൾഗേറിയ, ഫിലിപ്പീൻസ്, തായ്‌ലൻഡ്, മലേഷ്യ, നേപ്പാൾ തുടങ്ങിയ കാർഷികാധിഷ്‌ഠിത സമ്പദ്‌വ്യവസ്ഥയുള്ള രാജ്യങ്ങളിലെ കന്നുകാലി വ്യവസായത്തിൽ ഇത് കൂടുതൽ പ്രാധാന്യമർഹിക്കുന്നു, ഇങ്ങനെ മായ ഭദാവാരിയുടെയും മുറയുടേയുമെല്ലാം മറ്റ് കുറഞ്ഞ ഉൽപ്പാദനക്ഷമതയുള്ള ഇനങ്ങളുമായുള്ള ഹൈബ്രിഡ് ഇനങ്ങൾ പാലുത്പാദനം വർദ്ധിപ്പിക്കുകയും മികച്ചത് സൃഷ്ടിക്കുകയും ചെയ്യുന്നു. .
ട്രിവുൾസിയോ മഡോണ
നിരവധി വിശുദ്ധന്മാരാൽ ചുറ്റപ്പെട്ട മഡോണയെ ഈ ചിത്രത്തിൽ ചിത്രീകരിച്ചിരിക്കുന്നു. മഡോണയെ ചുറ്റിപ്പറ്റിയുള്ള കെരൂബുകളുടെ പ്രമേയം മംഗളവാർത്തയുടെ ഒരു പരാമർശം ആണ്. വശത്ത് വിശുദ്ധരുടെ ചുറ്റും രണ്ട് സിട്രസ് മരങ്ങൾ കാണാം. മുൻവശത്തെ രണ്ട് രൂപങ്ങൾ താഴത്തെ സ്ഥാനത്ത് നിന്ന് നിരീക്ഷിക്കുന്നതായി ചിത്രീകരിച്ചിരിക്കുന്നു. താഴത്തെ മധ്യഭാഗത്ത് ഒരു ഓർഗന് ചുറ്റും മാലാഖമാരുടെ മൂന്ന് അർദ്ദകായപ്രതിമകൾ ഉണ്ട്. വെറോണയിലെ ഓർഗാനോയിലെ സാന്താ മരിയയിലെ ഒലിവേട്ടൻ ചർച്ചിനുവേണ്ടിയാണ് പാനൽ പൂർത്തിയാക്കിയത്.
ഭാദാവരി എരുമ
സംരക്ഷണം
ശുദ്ധമായ ഭദാവാരി എരുമകളുടെ ഇനം ജനസംഖ്യ ഇന്ന് ആയിരക്കണക്കിന് എന്ന നിലയിൽ മാത്രമായി ചുരുങ്ങി. ഇതിനു പ്രധാനകാരണം മുറ സങ്കരപ്രജനനമാണ്. ഇന്ത്യയിലെ ഉത്തർപ്രദേശിൽ, മുറ എരുമയുടെ സ്വഭാവവിശേഷങ്ങൾ കൂടുതൽ സാധാരണമായിക്കൊണ്ടിരിക്കുകയാണ്. പലരും ഭദാവാരിയുടെ ബീജം സംരക്ഷിക്കാൻ വളരെ വിലപ്പെട്ടതായി കാണുന്നു.
തീറ്റക്രമം
അതിജീവനത്തിനു പ്രശസ്തമാണ് ഭാദാവരി എരുമകൾ. നാട്ടിൽ കിട്ടുന്ന നാടൻ തീറ്റ, വൈക്കോൽ, ധാന്യ ഉൽപന്നങ്ങൾ, ബാർലി അല്ലെങ്കിൽ ഗോതമ്പ് വൈക്കോൽ, ധാന്യത്തണ്ടുകൾ, സോർഗം, കരിമ്പിന്റെ അവശിഷ്ടങ്ങൾ എന്നിവ എന്തായാലും അവയിൽ ഭദാവാരി ജീവിക്കുന്നു. ഭയാനകമായ സാഹചര്യത്തിൽ, ഗുണമേന്മയില്ലാത്ത വിള അവശിഷ്ടങ്ങളും പച്ചപ്പുല്ലും ഉപയോഗിച്ച് ഭദാവാരിക്ക് അതിജീവിക്കാൻ കഴിയും
ട്രിവുൾസിയോ മഡോണ
ചിത്രകാരനെക്കുറിച്ച്
ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നീ നിലകളിൽ അറിയപ്പെട്ടിരുന്ന വ്യക്തിയായിരുന്നു ആൻഡ്രിയ മാന്റെഗ്ന. അക്കാലത്തെ മറ്റ് കലാകാരന്മാരെപ്പോലെതന്നെ, മാന്റെഗ്നയും പല പുതിയ കാഴ്ചപ്പാടുകളും പരീക്ഷിച്ചു, ഉദാ. ചക്രവാളത്തെ കൂടുതൽ താഴ്ത്തി ചിത്രീകരിച്ചുകൊണ്ട് സ്മാരകബോധം സൃഷ്ടിച്ചു. അടിസ്ഥാനപരമായി ചിത്രത്തിനോടുള്ള ശില്പപരമായ സമീപനത്തിന്റെ തെളിവാണ് അദ്ദേഹത്തിന്റെ ഫ്ലിന്റി, മെറ്റാലിക് ഭൂപ്രകൃതികളും കുറച്ച് കല്ലുകൊണ്ടുള്ള പ്രതിബിംബങ്ങളും. 1500 ന് മുമ്പ് വെനീസിലെ പ്രിന്റുകൾ നിർമ്മിക്കുന്ന ഒരു മുൻനിര ചിത്രശാലയ്ക്കും അദ്ദേഹം നേതൃത്വം നൽകി.
ഭാദാവരി എരുമ
പാലിന്റെ ഘടന
പശുവിൻ പാലിനേക്കാൾ വലിയ പോഷക ഗുണങ്ങളും മൂല്യങ്ങളും മൊത്തത്തിൽഎരുമപ്പാലിനുണ്ട്. കൊഴുപ്പ്, ലാക്ടോസ്, പ്രോട്ടീൻ, കാൽസ്യം, വിറ്റാമിൻ എ, സി എന്നിവ എല്ലാം ഉയർന്ന അളവിൽ എരുമപ്പാലിൽ അടങ്ങിയിട്ടുണ്ട്. എന്നാൽ എരുമപ്പാലിൽ വിറ്റാമിൻ ഇ, റൈബോഫ്ലേവിൻ, കൊളസ്ട്രോൾ എന്നിവയുടെ അളവ് കുറവാണ്. കരോട്ടിന്റെ അഭാവവും നിലവിലുണ്ട്, പശുവിൻ പാലിൽ ഇല്ലാത്ത ബയോ ആക്റ്റീവ് പെന്റസാക്കറൈഡുകളും ഗാംഗ്ലിയോസൈഡുകളും ഈ പാലിൽ ഉണ്ട്. ഫാറ്റ് ഗ്ലോബ്യൂളുകൾ വലുതാണ്, പക്ഷേ പശുവിൻ പാലിനേക്കാൾ കുറവ് മെംബ്രൺ മെറ്റീരിയൽ അടങ്ങിയിട്ടുണ്ട്. എരുമകൾ തന്നെ പാലിന്റെ ഘടന ഓരോ ഇനത്തിലും വെത്യസ്തമാണ്. 2008-ൽ നാല് ഇന്ത്യൻ എരുമ ഇനങ്ങളെ താരതമ്യപ്പെടുത്തുമ്പോൾ, കൊഴുപ്പ്, മൊത്തം പ്രോട്ടീൻ, കസീൻ ഉള്ളടക്കം എന്നിവയിൽ മുറ ഉയർന്നുനില്ക്കുമ്പോൾ കൊഴുപ്പല്ലാത്ത ഖരപദാർഥങ്ങളാണ് ഭദാവാരിയിലാണ് കൂടുതൽ ഉള്ളത്.
References
വർഗ്ഗം:ഇന്ത്യയിലെ സസ്തനികൾ വർഗ്ഗം:ദക്ഷിണേഷ്യയിലെ സസ്തനികൾ വർഗ്ഗം:പോത്തുജനുസ്സുകൾ
ട്രിവുൾസിയോ മഡോണ
അവലംബം
വർഗ്ഗം:1497-ലെ പെയിന്റിംഗുകൾ വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
സോഹൻ ലാൽ ജെയിൻ
ഇന്ത്യൻ പാലിയെന്റോളോജിസ്റ്റ്‌ ആണ് സോഹൻ ലാൽ ജെയിൻ. ഇന്ത്യൻ സ്റ്റാറ്റിസ്റ്റിക്കൽ ഇൻസ്റ്റിറ്റ്യൂട്ടിൽ ദീർഘ കാലം സേവനം അനുഷ്ടിച്ചിട്ടുണ്ട് ഇദേഹം. ജൈനോസോറസ് എന്ന ദിനോസറിന്റെ പേര് ഇദേഹത്തിന്റെ ബഹുമാനാർത്ഥം ആണ് നാമകരണം ചെയ്തിടുള്ളത്. പാലിയെന്റോളോജിയിൽ ഇദേഹത്തിന്റെ പഠനം മുഖ്യമായും സോറാപോഡ് ദിനോസറുകളുടെ ബ്രെയിൻ കേസിനെ കുറിച്ചും ചില ഫോസ്സിൽ ആമകളെ കുറിച്ചും ആയിരുന്നു.
അവലംബം
വർഗ്ഗം:പാലിയെന്റോളോജിസ്റ്റ്‌
ആർ. അച്യുതൻ
കേരളത്തിലെ സാമൂഹ്യപ്രവർത്തകനും മൂന്നാം ലോക്സഭാംഗവും തിരു കൊച്ചി നിയമസഭാംഗവുമായിരുന്നു '''ആർ. അച്യുതൻ'''(ജനനം : 14 ജൂൺ 1916 - )
ജീവിതരേഖ
കൊല്ലം പൂതക്കുളത്ത് ബി. കണ്ണന്റെയും ദേവയാനിയുടെയും മകനായി ജനിച്ചു. പൂതക്കുളം മലയാളം ഹൈസ്കൂളിൽ പഠനം. ബ്രിട്ടീഷ് സാമ്രാജ്യ വാഴ്ചയുടെയും ദിവാൻ ഭരണത്തിന്റെയും ഭീകരതയ്ക്കെതിരെ സ്റ്റേറ്റ് കോൺഗ്രസ് പ്രവർത്തകർ നചത്തിയ സമരങ്ങൾക്ക് എസ്. മാധവൻപിളള, വി. വാസുപിളള എന്നിവരോടൊപ്പം ആർ.അച്യുതന്റെ നേതൃത്വത്തിൽ പ്രതിഷേധയോഗങ്ങളും പ്രകടനങ്ങളും സംഘടിപ്പിച്ചിരുന്നു.
പൂതക്കുളം ചെമ്പകശ്ശേരി സ്കൂൾ സ്ഥാപിച്ച് അവർണ്ണ ജനവിഭാഗങ്ങളുടെ പഠനത്തിന് വഴിയൊരുക്കി. പൂതക്കുളം ക്ഷേത്രത്തിൽ എല്ലാ വിഭാഗം ജനങ്ങൾക്കും ആരാധനയ്ക്കായി പ്രവേശനം ലഭിക്കുന്നതിനു വേണ്ടി നടന്ന സമരത്തിന് നേതൃത്വം നൽകി. 1948—52 കാലത്ത് തിരു കൊച്ചി നിയമസഭാംഗമായി തെരഞ്ഞെടുക്കപ്പെട്ടു. പട്ടം താണുപിള്ള സർക്കാരിലെ ചീഫ് വിപ്പായിരുന്നു(1949—52). 1962 ൽ മാവേലിക്കര നിയോജകമണ്ഡലത്തിൽ നിന്നും ലോക്സഭാംഗമായി തെരഞ്ഞെടുക്കപ്പെട്ടു.
അവലംബം
വർഗ്ഗം:സ്വാതന്ത്ര്യസമരസേനാനികൾ വർഗ്ഗം:സാമൂഹ്യപ്രവർത്തകർ വർഗ്ഗം:1916-ൽ ജനിച്ചവർ
മുദ്രാരാക്ഷസം
വിശാഖദത്തൻ സംസ്കൃതത്തിൽ എഴുതിയ ഒരു ചരിത്രനാടകമാണ് മുദ്രാരാക്ഷസം. മന്ത്രിയുടെ ഒപ്പ് എന്നാണ് മുദ്രാരാക്ഷസം എന്ന പേര് സൂചിപ്പിക്കുന്നത്. 322 ബിസിക്കും 298 ബിസിക്കും ഇടയിൽ ജീവിച്ചിരുന്ന ചന്ദ്രഗുപ്തമൗര്യന്റെ ഉയർച്ചയും മൗര്യവംശം ആദ്യമായി ഇന്ത്യയിൽ ഒരു വിശാലസാമ്രാജ്യം പടുത്തുയർത്തിയതിന്റെ പ്രാരംഭഘട്ടവുമാണു് ഈ നാടകത്തിന്റെ ഇതിവൃത്തം. പ്രമേയത്തിന്റേയും പാത്രസൃഷ്ടിയുടേയും പ്രത്യേകതകൾ മൂലം സംസ്കൃതസാഹിത്യത്തിലെ ഒരു വിശേഷകൃതിയായി മുദ്രാരാക്ഷസം പരിഗണിക്കപ്പെടുന്നു.
നാലാം നൂറ്റാണ്ടിനും എട്ടാം നൂറ്റാണ്ടിനും ഇടയിലാണ് മുദ്രാരാക്ഷസം എഴുതിയത് എന്ന് കരുതപ്പെടുന്നു.
ഘടന
മൗര്യസാമ്രാജ്യത്തിന്റെ രാജധാനിയായ പാടലീപുത്രം (അങ്കം 1, 3, 6,7) പർവ്വതകദേശത്തിന്റെ തലസ്ഥാനം (അങ്കം 2,4), മലയകേതു വിന്റെ യുദ്ധത്താവളം (അങ്കം 5)  എന്നിവയാണു് ഈ നാടകത്തിലെ രംഗങ്ങൾ.
കഥാപ്രമേയം
ഇതരസംസ്കൃതനാാടകങ്ങളിൽനിന്നും വ്യത്യസ്തമായി രാജ്യതന്ത്രജ്ഞതയാണ്
മുദ്രാരാക്ഷസത്തിലെ പ്രധാന പ്രമേയം. അമിതമായ കാല്പനികാംശങ്ങളില്ലാതെ ശരാശരി പ്രേക്ഷകനും ആസ്വദിക്കാവുന്നത്ര ലളിതമാണു് ആഖ്യാനശൈലി. എങ്കിലും, മനഃശാസ്ത്രപരമായും നൈതികമായും ഉയർന്ന നിലവാരം പുലർത്തുന്ന കഥാതന്തുവാണു് രചയിതാവ് തെരഞ്ഞെടുത്തിരിക്കുന്നതു്.
ചാണക്യന്റെ കൗശലപൂർണ്ണമായ തന്ത്രങ്ങളുടെ സഹായത്തോടെ നന്ദരാജാവിനെ പരാജയപ്പെടുത്തി അദ്ദേഹത്തിന്റെ സാമ്രാജ്യം ചന്ദ്രഗുപ്തൻ കൈയ്യടക്കുന്നതോടെയാണ്
മുദ്രാരാക്ഷസത്തിന്റെ കഥ ആരംഭിക്കുന്നത്. ചാണക്യനെ സംബന്ധിച്ചിടത്തോളം പുതിയ സാമ്രാജ്യത്തിൽ അദ്ദേഹത്തിനു ലഭിക്കാവുന്ന ഉന്നതസ്ഥാനമാനങ്ങളും പ്രകടമായ അധികാരവും അദ്ദേഹത്തിന്റെ ലക്ഷ്യമായിരുന്നില്ല. നന്ദരാജാവിനോടുള്ള പക വീട്ടലായിരുന്നു അദ്ദേഹത്തിന്റെ മുഖ്യലക്ഷ്യം. എന്നാൽ, അതോടൊപ്പം തന്നെ, നിലനിന്നിരുന്ന സാമ്രാജ്യത്തിൽ അഥവാ അവശേഷിച്ചിരുന്ന മികച്ച അധികാരസ്ഥാപനങ്ങളേയും പ്രമുഖവ്യക്തികളേയും പുതിയ ഭരണകൂടത്തിന്റെ ഭാഗമാക്കി, രാഷ്ട്രക്ഷേമം ഇനിയും അഭിവൃദ്ധിപ്പെടുത്താനും ചാണക്യൻ ആഗ്രഹിച്ചു. നന്ദന്റെ പ്രധാനമന്ത്രിയായിരുന്ന രാക്ഷസൻ എന്ന ഭരണനിപുണനെ ഏതുവിധേനയും ചന്ദ്രഗുപ്തന്റെ സഹായിയാക്കണമെന്നു് അദ്ദേഹം നിശ്ചയിച്ചു. എന്നാൽ, ഇപ്പോഴും നന്ദനോടും പുത്രൻ മലയകേതുവിനോടും കൂറും ചന്ദ്രഗുപ്തനോടു് പ്രതികാരഭാവവും മനസ്സിൽ വെച്ചിരിക്കുന്ന രാക്ഷസനെ സ്വാധീനിച്ച് അയാളുടെ മനസ്സു മാറ്റി മൗര്യന്മാരുടെ പാളയത്തിൽ ചേർക്കുക ക്ഷിപ്രസാദ്ധ്യമായിരുന്നില്ല.
ഈ വൈഷമ്യം മറികടക്കാൻ ചാണക്യൻ പുതിയൊരു തന്ത്രം ആവിഷ്കരിക്കുന്നതും ക്ഷമാപൂർവ്വം അതു നടപ്പിൽ വരുത്തുന്നതുമാണു് മുദ്രാരാക്ഷസത്തിലെ കഥ. രാക്ഷസന്റെ സുഹൃത്തായിരുന്ന ഒരു വണികശ്രേഷ്ഠന്റെ പക്കൽനിന്നും സന്ദർഭവശാൽ, പ്രധാനമന്ത്രിയുടെ അധികാരചിഹ്നവും മുദ്രയുമായിരുന്ന മോതിരം കണ്ടെടുക്കുന്നു. ഈ സാഹചര്യമാണു് ചാണക്യൻ തന്റെ പരിപാടി വിജയിപ്പിക്കുന്നതിനു് സമർത്ഥമായി ഉപയോഗിക്കുന്നതു്.
വർഗ്ഗം:സംസ്കൃതനാടകങ്ങൾ
എലിസബത്ത് എസ്. ആൾമാൻ
'''എലിസബത്ത് എസ്. ആൾമാൻ''' അമേരിക്കക്കാരിയായ ഗണിതശാസ്ത്രജ്ഞയാണ്. അലാസ്കാ ഫെയർബാങ്ക്സ് സർവ്വകലാശാലയിലെ ഗണിതത്തിൻബ്റ്റെയും സ്റ്റാറ്റിസ്റ്റിക്സിന്റെയും പ്രഫസ്സർ ആകുന്നു.
1995ലാണ് ആൾമാൻ തന്റെ ഗവേഷണബിരുദം കരസ്ഥമാക്കിയത്. ലോസ് ഏഞ്ചലസ്സിലെ കാലിഫോർണ്ണിയ സർവ്വകലാശാലയിൽ നിന്നാണ് ഡോക്ടറേറ്റ് നേടിയത്. 2012ൽ അമേരിക്കൻ മാത്തമാറ്റിക്കൽ സൊസൈറ്റിയുടെ ഫെലോ ആയി തിരഞ്ഞെടുക്കപ്പെട്ടു.
Mathematical Models in Biology: An Introduction (Cambridge University Press, 2004) എന്ന പുസ്തകത്തിന്റെ സഹലേഖികയാണ്.
അവലംബം
വർഗ്ഗം:അമേരിക്കൻ ഗണിതശാസ്ത്രജ്ഞർ
ഛോജൂ-ജിന്ബുത്സു-ജിഗാ
ഗൈജുത്സുഹിരോബ പ്രസിദ്ധീകരിച്ച നിരവധി നോവലുകളിലും ചുരുളുകൾ ഉൾപ്പെടുത്തിയിട്ടുണ്ട്. ആദ്യത്തെ പുസ്തകം ചുരുളുകളുടെ പ്രസിദ്ധീകരണത്തിനുവേണ്ടി സമാഹരിച്ചിരുന്നെങ്കിലും അച്ചടിച്ചിരുന്നില്ല. കമ്പനിയുടെ ഫൈൻ ആർട്സ് ലോഗ് സീരീസിന്റെ ഭാഗമായി പങ്കെടുത്ത പുസ്തകങ്ങളും ചിലത് ചില എക്സിബിഷനുകൾക്ക് മാത്രമായുള്ളതാണ്. മിസുസു ഷോബോ, ഷിബുണ്ടെ തുടങ്ങിയ കമ്പനികളും ഛോജൂ-ജിന്ബുത്സു-ജിഗാ ഇമാകിമോനോയെ അടിസ്ഥാനമാക്കി പുസ്തകങ്ങൾ പ്രസിദ്ധീകരിച്ചു.
ഛോജൂ-ജിന്ബുത്സു-ജിഗായെ ചിലപ്പോൾ ആദ്യത്തെ മംഗയായി കണക്കാക്കുന്നുണ്ടെങ്കിലും, യോമിയൂരി ഷിം‌ബൻ പത്രവുമായി ചില തർക്കങ്ങൾ ഉണ്ടായിട്ടുണ്ട്. സിക്കി ഹൊസോകിബാര ആദ്യത്തെ മംഗയായി ഷിഗിസാൻ-എഞ്ചി ചുരുളുകളെ ചൂണ്ടിക്കാണിച്ചു. ചുരുളുകളെ അവരുടേതായ മാസ്റ്റർപീസുകളായി കണക്കാക്കണമെന്ന് കാന്ത ഇഷിദ വിശദീകരിച്ചു.
ചരിത്രം
പുരാതന സാംസ്കാരിക സ്വത്തായി ജപ്പാനിലെ ക്യോട്ടോയിലെ കൊസാൻ-ജി ക്ഷേത്രത്തിൽ കാണപ്പെടുന്ന ഛോജൂ-ജിന്ബുത്സു-ജിഗാ ഇമാകിമോനോ, സാധാരണയായി പന്ത്രണ്ടാം നൂറ്റാണ്ടിന്റെ മധ്യത്തിൽ വരച്ചതാണെന്ന് കരുതപ്പെടുന്നു. അതേസമയം മൂന്നാമത്തെയും നാലാമത്തെയും ചുരുളുകൾ പതിമൂന്നാം നൂറ്റാണ്ടിലേതാണ്.
ഛോജൂ-ജിന്ബുത്സു-ജിഗായിൽ‌ മൃഗങ്ങളെ വളരെ ആവിഷ്‌കൃതമായ മുഖങ്ങളാൽ വരച്ചിരുന്നു. കൂടാതെ ഇപ്പോൾ മംഗയിൽ ഉപയോഗിക്കുന്ന ഒരു സാങ്കേതികതയായ "സ്പീഡ് ലൈനുകൾ‌" ഉപയോഗിക്കുകയും ചെയ്തു. ഛോജൂ-ജിന്ബുത്സു-ജിഗായെപ്പോലുള്ള ഇമാകിമോനോയും മറ്റ് പലതും ജനകീയ സംസ്കാരത്തിലേക്ക് കടക്കുന്നതുവരെ പൊതുജനങ്ങളിൽ കാണാനില്ലായിരുന്നു. സാധാരണക്കാർ പലരും ആ ശൈലി അനുകരിച്ചു. ഷിഗയിലെ എറ്റ്സു നഗരത്തിൽ ഇമാകിമോനോ വളരെ പ്രചാരത്തിലായി. പതിനേഴാം നൂറ്റാണ്ടിൽ നഗരത്തിൽ പ്രചാരം നേടിയതിന് ശേഷം ഇറ്റ്സു-ഇ എന്ന് വിളിക്കപ്പെട്ടു. ആദ്യ രണ്ട് ചുരുളുകൾ ടോക്കിയോ നാഷണൽ മ്യൂസിയത്തിനും രണ്ടെണ്ണം ക്യോട്ടോ നാഷണൽ മ്യൂസിയത്തിനും നൽകിയിട്ടുണ്ട്. നിലവിൽ കൊസാൻ-ജിയിൽ പ്രദർശിപ്പിച്ചിരിക്കുന്ന ചുരുളുകൾ പുനഃസൃഷ്ടികളാണ്.
Japanese
വർഗ്ഗം:ടോക്കിയോ നാഷണൽ മ്യൂസിയത്തിലെ ചിത്രങ്ങൾ വർഗ്ഗം:ജാപ്പനീസ് ചിത്രങ്ങൾ വർഗ്ഗം:ജാപ്പനീസ് ആർട്ട്
അങ്ങാടിപ്പുറം ഗ്രാമപഞ്ചായത്ത്
മലപ്പുറം ജില്ലയിലെ പെരിന്തൽമണ്ണ താലൂക്കിൽ മങ്കട ബ്ളോക്കിൽ സ്ഥിതി ചെയ്യുന്ന 36.94 ചതുരശ്രകിലോമീറ്റർ വിസ്തീർണ്ണമുള്ള ഗ്രാമപഞ്ചായത്താണ് അങ്ങാടിപ്പുറം ഗ്രാമപഞ്ചായത്ത്. 1961 നവംബർ ഇരുപതിനാണ് അങ്ങാടിപ്പുറം ഗ്രാമപഞ്ചായത്ത് രൂപീകൃതമാകുന്നത്. പ്രസിദ്ധ തീർത്ഥാടനകേന്ദ്രമായ തിരുമാന്ധാംകുന്ന് ക്ഷേത്രം ഈ പഞ്ചായത്തിലാണ്.
നൂൽമഴ
മഴയോടോപ്പം നൂൽ പോലുള്ള വസ്തുക്കൾ വീഴുന്നതിനെ വിശേഷിപ്പിക്കാൻ ഉപയോഗിക്കുന്ന പദം. കോട്ടയം ജില്ലയിൽ 2013 മെയ് 30നു രാവിലെ ഇത്തരം നൂൽമഴ പെയ്തിരങ്ങി.
അവലംബം
വർഗ്ഗം:കാലാവസ്ഥ
വരയൻ ചുരുട്ട
(ഇംഗ്ലീഷിൽ: Banded Kukri Snake) ചാരം കലർന്ന തവിട്ടു നിറമുള്ള ശരീരം, ശരീരത്തിൽ അടിഭാഗത്ത് വെള്ള, ഇടവിട്ട് നല്ല കറുത്ത നിറമുള്ള വളയങ്ങൾ - ഇത് ചേർന്നതാണ് വരയൻ ചുരുട്ടയുടെ രൂപം. ഇവയുടെ തലയിൽ V ആകൃതിയിലുള്ള അടയാളങ്ങൾ ഉണ്ട്. വിഷമില്ലാത്ത ഇവ ഒരിക്കലും കടിക്കാറില്ല. പല്ലി, ഓന്ത്, ചുണ്ടെലി, പക്ഷികളുടേയും മറ്റും മുട്ട എന്നിവയാണ് വരയൻ ചുരുട്ടയുടെ ഭക്ഷണം. ചിതൽപ്പുറ്റ്, മാളങ്ങൾ, മരപ്പൊത്തുകൾ എന്നിവിടങ്ങളിൽ കാണപ്പെടുന്നു.
സിന്ദൂരസന്ധ്യയ്ക്ക് മൗനം
മറുനാടൻ മൂവീസിന്റെ ബാനറിൽ വി.ബി.കെ. മേനോൻ നിർമ്മിച്ച് 1982ൽ പ്രദർശനത്തിനെത്തിയ ചലച്ചിത്രമാണു് സിന്ദൂരസന്ധ്യയ്ക്ക് മൗനം. ഡോക്ടർ ബാലകൃഷ്ണൻ കഥയും തിരക്കഥയും സംഭാഷണവുമെഴുതിയ സിന്ദൂരസന്ധ്യയ്ക്ക് മൗനം സംവിധാനം ചെയ്തത്  ഐ.വി. ശശിയാണ്. മമ്മൂട്ടി, രതീഷ്, മോഹൻലാൽ, ലക്ഷ്മി, പ്രതാപ് പോത്തൻ, ബാലൻ കെ. നായർ തുടങ്ങിയവരായിരുന്നു പ്രധാന അഭിനേതാക്കൾ.
പുറത്തേക്കുള്ള കണ്ണികൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ‎ വർഗ്ഗം:1982-ൽ പുറത്തിറങ്ങിയ മലയാളചലച്ചിത്രങ്ങൾ
മാർട്ടിൻ അറ്റ്മോഡികോറോ
മാർട്ടിൻ അറ്റ്മോഡികോറോ (ജനനം 4 ഫെബ്രുവരി 1971, പരമാരിബൊ, സുരിനാം) സുരിനാമിലെ റിട്ടയേഡ് ഫുട്ബോൾ ഡിഫൻഡർ ആണ്.
ക്ലബ് കരിയർ
1989/1990 ലെ സീസൺ ഷീഡാംസ് വോറ്റ്ബാൾ വെരിൻഗിങിന് വേണ്ടി അദ്ദേഹം തന്റെ പ്രൊഫഷണൽ ജീവിതം ആരംഭിച്ചു. പിന്നീട് അദ്ദേഹം ഡോർഡ്രെക്റ്റ്'90 .(when SVV and FC Dordrecht merged in 1991), NAC ബ്രെഡ, NEC നിജ്മേഗൻ എന്നിവർക്കു വേണ്ടി കളിച്ചു. ADO ഡെൻ ഹാഗിൽ തന്റെ ഔദ്യോഗിക ജീവിതം പൂർത്തിയാക്കി. 2001-ൽ അദ്ദേഹം വിരമിച്ചു.
സൈന്യസേവനത്തെ പൂർത്തീകരിക്കാൻ നിരാകരിച്ചതിനായി 1998-ൽ അദ്ദേഹം ഏഴു മാസത്തെ ജയിൽ ശിക്ഷ അനുഭവിക്കേണ്ടി വന്നു.
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1971-ൽ ജനിച്ചവർ വർഗ്ഗം:ഡച്ച് ഫുട്ബോൾ കളിക്കാർ വർഗ്ഗം:പരമാരിബൊയിൽ നിന്നുള്ളവർ
ക്ലിഫ് കർട്ടിസ്
ക്ലിഫോർഡ് വിവിയൻ ഡെവൺ കർട്ടിസ് (ജനനം 27 ജൂലൈ 1968) ഒരു ന്യൂസിലൻഡ് നടനാണ്. വൺസ് വേർ വാരിയേഴ്സ് (1994), ത്രീ കിംഗ്സ് (1999), ട്രെയിനിംഗ് ഡേ (2001), വേൽ റൈഡർ (2002), കൊളാറ്ററൽ ഡാമേജ് (2002), സൺഷൈൻ, ലൈവ് ഫ്രീ അല്ലെങ്കിൽ ഡൈ ഹാർഡ് (രണ്ടും 2007), ഒരു നടന്റെ മികച്ച പ്രകടനത്തിനുള്ള ഏഷ്യാ പസഫിക് സ്‌ക്രീൻ അവാർഡ് ലഭിച്ച ദ ഡാർക്ക് ഹോഴ്സ് (2014), ഡോക്ടർ സ്ലീപ്പ് (2019) എന്നിവ അദ്ദേഹത്തിന്റെ മികച്ച ചലച്ചിത്ര വേഷങ്ങളിൽ ഉൾപ്പെടുന്നു. എൻബിസിയുടെ ട്രോമ, എബിസിയുടെ ബോഡി ഓഫ് പ്രൂഫ്, മിസ്സിംഗ് എന്നീ ടെലിവിഷൻ പരമ്പരകളിലും കർട്ടിസിന് വേഷങ്ങൾ ഉണ്ടായിരുന്നു. 2015 മുതൽ 2017 വരെ, എഎംസി ഹൊറർ നാടകീയ പരമ്പരയായ ഫിയർ ദി വാക്കിംഗ് ഡെഡിൽ അദ്ദേഹം ട്രാവിസ് മനാവ എന്ന കഥാപാത്രത്തെ അവതരിപ്പിച്ചു. സ്വതന്ത്ര ന്യൂസിലൻഡ് നിർമ്മാണ കമ്പനിയായ വെനുവ ഫിലിംസിന്റെ സഹ ഉടമയുംകൂടിയാണ് അദ്ദേഹം.
കൃത്രിമ ഹൃദയം
ലോകത്ത് ആദ്യമായി അഞ്ചുവർഷം കൂടി ആയുസ്സ് നീട്ടിനൽകാൻ ശേഷിയുള്ള കൃത്രിമഹൃദയം മനുഷ്യനിൽ വിജയകരമായി വെച്ചുപിടിപ്പിച്ചു. വൈദ്യശാസ്ത്ര രംഗത്ത് വിപ്ലവകരമായ മാറ്റങ്ങൾക്ക് തുടക്കം കുറിച്ച ശസ്ത്രക്രിയ പാരിസിലെ ജോർജസ് പോംപിഡു ആശുപത്രിയിൽ  16 അംഗ ഡോക്ടർമാർ 75-കാരനിൽ കൃത്രിമഹൃദയം വിജയകരമായി തുന്നിച്ചേർത്തു. ഫ്രാൻസിലെ ബയോ മെഡിക്കൽ സ്ഥാപനമായ കാർമാറ്റാണ് ലിഥിയം അയേൺ ബാറ്ററിയിൽ പ്രവർത്തിക്കുന്ന കൃത്രിമ ഹൃദയം രൂപകൽപ്പന ചെയ്തത്.കൃത്രിമ ഹൃദയം വെച്ചുപിടിപ്പിക്കാൻ രണ്ടര കോടിയോളം രൂപ ചെലവ് വരും.900 ഗ്രാം ഭാരമുള്ളതാണ്.
ജോഹാൻ കോൾഫ്  1982 ഡിസംബർ 2-ന് ജാർവിക് 7 കൃത്രിമ ഹൃദയത്തെ സിയാറ്റിലിലെ ഒരു ദന്തരോഗവിദഗ്ദ്ധനായ ബാർനി ക്ലാർക്ക് എന്നയാളുടെ ശരീരത്തിൽ വെച്ചു പിടിപ്പിച്ചു. പുറത്തുള്ള 400 പൗണ്ട് (180 കിലോഗ്രാം) ഭാരമുള്ള ഒരു ന്യൂമാറ്റിക് കംപ്രസ്സറുമായി ഇതിനെ ബന്ധിപ്പിച്ചിരുന്നു. ക്ലാർക്ക് 112 ദിവസം ജീവിച്ചിരുന്നു.
വർഗ്ഗം:വൈദ്യശാസ്ത്രം
മിഷേൽ മൊണാഗൻ
ഒരു അമേരിക്കൻ നടിയാണ് മിഷേൽ ലിൻ മൊണാഗൻ (ജനനം: മാർച്ച് 23, 1976 )). കിസ്സ് കിസ്സ് ബാങ് ബാങ് (2005), മിഷൻ ഇംപോസിബിൾ III (2006), ഗോൺ ബേബി ഗോൺ (2007), മേഡ് ഓഫ് ഓണർ (2008), ഈഗിൾ ഐ (2008), സോഴ്സ് കോഡ് (2011), ട്രൂ ഡിറ്റക്ടീവ് എന്ന എച്ച്ബിഒ പരമ്പരയുടെ ആദ്യ സീസൺ എന്നിവയിലെ വേഷങ്ങളിലൂടെ ആണ് അവർ അറിയപ്പെടുന്നത്.
അഭിനയ ജീവിതം
ലഘുചിത്രം|Monaghan at the 2011 Toronto International Film Festival
ബാഹ്യ കണ്ണികൾ
വർഗ്ഗം:1976-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ടെലിവിഷൻ നടിമാർ
എട്ടാമത്തെ മോതിരം
മലയാള മനോരമ പത്രത്തിൻെ പത്രാധിപനായിരുന്ന കെ.എം മാത്യുവിൻറെ ആത്മകഥയാണ് എട്ടാമത്തെ മോതിരം. 2008ലാണ് പ്രസ്തുത പുസ്തകം പുറത്തിറങ്ങിയത്. തൻറെ മാതാവിനാണ് മാത്യും ഈ പുസ്തകം സമർപ്പിച്ചിട്ടുള്ളത്. ഒന്പത് മക്കൾക്കും തൻറെ ആഭരണങ്ങൾ മോതിരമാക്കിയ മാറ്റിയ ശേഷം വീതം ചെയ്തിരുന്നു. എട്ടാമത്തെ കുട്ടിയായതിനാൽ കെ.എം മാത്യുവിന് കിട്ടിയതാവട്ടെ എട്ടാമത്തെ മോതിരവും. ആയതിനാലാണ് ഈ പുസ്തകത്തിന് ഈ പേര് നൽകിയത്.
അവലംബം
വർഗ്ഗം:മലയാളത്തിലെ ആത്മകഥകൾ
ലിലിയൻ വെൽഷ്
ലിലിയൻ വെൽഷ് (മാർച്ച് 6, 1858 - ഫെബ്രുവരി 23, 1938) ഒരു അമേരിക്കൻ ഫിസിഷ്യൻ, അധ്യാപക, സ്ത്രീവോട്ടവകാശ വാദി, സ്ത്രീകളുടെ ആരോഗ്യത്തിന് വേണ്ടി വാദിക്കുന്നവൾ എന്നിവയായിരുന്നു. ഇംഗ്ലീഷ്:Lilian Welsh. അവർ ബാൾട്ടിമോറിലെ വുമൺസ് കോളേജിലെ ഫാക്കൽറ്റിയിലും നാഷണൽ അമേരിക്കൻ വുമൺ സഫ്‌റേജ് അസോസിയേഷന്റെ സജീവ അംഗവുമായിരുന്നു. 2017-ലെ മേരിലാൻഡ് വിമൻസ് ഹാൾ ഓഫ് ഫെയിമിൽ മരണാനന്തരം വെൽഷിനെ ഉൾപ്പെടുത്തി.
ആദ്യകാല ജീവിതവും വിദ്യാഭ്യാസവും
1858 മാർച്ച് 6 ന് പെൻസിൽവാനിയയിലെ കൊളംബിയയിൽ റൈറ്റ്‌സ്‌വില്ലെയിലെ ആനി യൂനിസിന്റെയും ( നീ യംഗ്) കൊളംബിയയിലെ തോമസ് വെൽഷിന്റെയും മകളായി ലിലിയൻ ജനിച്ചു. അവളുടെ കുടുംബത്തിലെ നാലാമത്തെ കുട്ടിയും ഏക മകളുമായിരുന്നു അവൾ. അവളുടെ പിതാവ് ഒരു വ്യാപാരിയും കനാൽബോട്ട് ഉടമയും ആകുന്നതിന് മുമ്പ് മെക്സിക്കൻ-അമേരിക്കൻ യുദ്ധത്തിൽ സേവനമനുഷ്ഠിച്ചിട്ടുണ്ട്. അമേരിക്കൻ ആഭ്യന്തരയുദ്ധത്തിൽ സേവിക്കുന്നതിനായി ഫോർട്ട് സംതർ യുദ്ധത്തിന് ശേഷം അദ്ദേഹം പിന്നീട് യുണൈറ്റഡ് സ്റ്റേറ്റ്സ് ആർമിയിൽ വീണ്ടും ചേർന്നു. ഒടുവിൽ 1863-ൽ അദ്ദേഹം ബ്രിഗേഡിയർ ജനറലായി ഉയർന്നു, വിക്സ്ബർഗ് ഉപരോധത്തിനിടെ അസുഖം ബാധിച്ച് ആ വർഷം മരിച്ചു.
1873-ൽ ലിലിയൻ കൊളംബിയ ഹൈസ്കൂളിൽ നിന്ന് ബിരുദം നേടി. 1875-ൽ സ്റ്റേറ്റ് നോർമൽ സ്കൂളിൽ നിന്ന് മറ്റൊരു ബിരുദം നേടി. ബിരുദ പഠനം പൂർത്തിയാക്കിയ ശേഷം, വെൽഷ് കൊളംബിയ ഹൈസ്കൂളിലേക്ക് മടങ്ങി, അവിടെ 1886 -ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ പ്രവേശിക്കുന്നതിന് മുമ്പ് അഞ്ച് വർഷം പ്രിൻസിപ്പലായി ജോലി ചെയ്തു. അവൾ 1889-ൽ ഡോക്ടർ ഓഫ് മെഡിസിൻ നേടി. ലിലിയൻ ആദ്യം ഫിസിയോളജിക്കൽ കെമിസ്ട്രി അദ്ധ്യാപകനാകാൻ ഉദ്ദേശിച്ചിരുന്നു, ഇതിന് തയ്യാറെടുക്കുന്നതിനായി 1889-1890 മുതൽ സൂറിച്ച് സർവകലാശാലയിൽ ചേർന്നു. സൂറിച്ചിൽ, അവൾ തന്റെ സുഹൃത്തായ മേരി ഷെർവുഡിനൊപ്പം ബാക്ടീരിയോളജിയെക്കുറിച്ചുള്ള സർവകലാശാലയുടെ ആദ്യ കോഴ്‌സ് എടുത്തു.
ഹ്രീഷ്കോ ദേശീയ ബൊട്ടാണിക്കൽ ഗാർഡൻ
ഉക്രെയ്നിലെ നാഷണൽ അക്കാദമി ഓഫ് സയൻസസിന്റെ ബൊട്ടാണിക്കൽ ഗാർഡനാണ് എം. എം. ഗ്രിഷ്കോ നാഷണൽ ബൊട്ടാണിക്കൽ ഗാർഡൻ. പോൾട്ടാവയിൽ ജനിച്ച സോവിയറ്റ് സസ്യശാസ്ത്രജ്ഞൻ മൈക്കോള ഗ്രിഷ്കോയുടെ പേരാണ് ഇതിന് നൽകിയിരിക്കുന്നത്. 1936 ൽ സ്ഥാപിതമായ ഈ ഉദ്യാനത്തിൽ 1.3 കിലോമീറ്റർ (120 ഹെക്ടർ) വിസ്തൃതിയുണ്ട്. ലോകമെമ്പാടുമുള്ള 13,000 തരം മരങ്ങൾ, കുറ്റിച്ചെടികൾ, പൂക്കൾ, മറ്റ് സസ്യങ്ങൾ എന്നിവ ഇതിൽ ഉൾപ്പെടുന്നു. ധാരാളം കോണിഫറസ് മരങ്ങളും ഹണി ലോകസ്റ്റുകളും പിയോണികൾ, റോസാപ്പൂക്കൾ, മഗ്നോളിയകൾ, സിരിങ വൾഗാരിസ് ഉൾപ്പെടെയുള്ള കുറ്റിച്ചെടികൾ എന്നിവയും ഇവിടെ കാണപ്പെടുന്നു. പൂന്തോട്ടത്തിൽ ഹോത്ത് ഹൗസുകൾ, കൺസർവേറ്ററികൾ, ഹരിതഗൃഹങ്ങൾ, റോസപൂങ്കാവനം എന്നിവയും കാണാം. തദ്ദേശവാസികൾക്കിടയിൽ ഏറ്റവും പ്രചാരമുള്ള ഈ ഗാർഡനിൽ പൊതുജനങ്ങൾക്ക് സസ്യങ്ങൾ കാണാനും പുഷ്പ പ്രദർശനങ്ങളിൽ പങ്കെടുക്കാനും കഴിയും. വസന്തത്തിന്റെ അവസാനത്തിൽ ഇവിടെ പൂത്തുനിൽക്കുന്ന ലൈലാകുകൾ ജനപ്രിയമാണ്.
പുറം കണ്ണികൾ
വർഗ്ഗം:തോട്ടങ്ങൾ വർഗ്ഗം:ഉക്രെയ്നിലെ ബൊട്ടാണിക്കൽ ഗാർഡനുകൾ
ബികാനേറി ഭുജിയ
ധാന്യമാവിൽ സുഗന്ധവ്യഞ്ജനങ്ങൾ ചേർത്ത് എണ്ണയിൽ വറുത്തെടുക്കുന്ന ഒരു ഭക്ഷണപദാർത്ഥമാണ് ബികാനേറി ഭുജിയ. രാജസ്ഥാനിലെ ബികാനേർ പ്രദേശത്ത് നിർമ്മാണം ആരംഭിച്ച ഈ പലഹാരം ഇന്ത്യയിൽ പ്രത്യേകിച്ച് ഉത്തരേന്ത്യയിൽ ഏറെ പ്രശസ്തമാണ്. 2010-ൽ ബികാനേറി ഭുജിയക്ക് ഭൂപ്രദേശ സൂചിക പദവി ലഭിച്ചു.
അവലംബം
വർഗ്ഗം:രാജസ്ഥാനിലെ ഭൂപ്രദേശസൂചികകൾ വർഗ്ഗം:ഭക്ഷണപദാർത്ഥങ്ങൾ
ഓച്ചിറ വേലുക്കുട്ടി
മലയാള നാടക വേദിയിലെ ആദ്യകാല നടനാണ് ഓച്ചിറ വേലുക്കുട്ടി(1905–1954). മലയാളത്തിലെ ആദ്യകാല സംഗീത നാടകങ്ങളിലെ സ്ത്രീ വേഷങ്ങളായിരുന്നു ഇദ്ദേഹം കൈകാര്യം ചെയ്തിരുന്നത്.
ജീവിതരേഖ
1905 ൽ കൊല്ലത്തെ ഓച്ചിറയിൽ ജനിച്ചു. ഓച്ചിറ പരബ്രഹ്മോദയ നടന സഭ എന്ന സമിതിയിൽ ബാലവേഷങ്ങൾ അവതരിപ്പിച്ചു. സ്വാമി ബ്രഹ്മവ്രതന്റെ ശിക്ഷണത്തിൽ നടനസഭ അവതരിപ്പിച്ച പ്രശ്സതമായ കരുണയിലെ വാസവദത്തയെ രംഗത്തവതരിപ്പിച്ച ഓച്ചിറ വേലുക്കുട്ടി എക്കാലത്തെയും മഹാന്മാരായ നടന്മാരിൽ ഒരാളാണ്. പരബ്രഹ്മോദയ നടനസഭ ഒരുക്കിയ പശ്ചാത്തലത്തിൽ നിന്നും ഊർജ്ജം ഉൾകൊണ്ടാണ് കെ.പി.എ.സി. മലയാള നാടകവേദിയെ ജനകീയമാക്കുന്നതിന് തുടക്കമിട്ടത്.
1954-ൽ നിര്യാതനായി.
അവലംബം
വർഗ്ഗം:നാടക അഭിനേതാക്കൾ വർഗ്ഗം:കൊല്ലം ജില്ലയിൽ ജനിച്ചവർ വർഗ്ഗം:1905-ൽ ജനിച്ചവർ വർഗ്ഗം:1954-ൽ മരിച്ചവർ
കേരളത്തിലെ വിദ്യാഭ്യാസവകുപ്പ് മന്ത്രിമാരുടെ പട്ടിക
1957 മുതലുള്ള, കേരളവിദ്യാഭ്യാസവകുപ്പ് മന്ത്രിമാരുടെ പട്ടിക:
അവലംബം
വർഗ്ഗം:കേരളത്തിലെ വിദ്യാഭ്യാസവകുപ്പ് മന്ത്രിമാർ
സുദേഷ്ണവതി
സുദേഷ്ണവതി വികർണ്ണന്റെ ഭാര്യയായിരുന്നു. അവൾക്കൊപ്പം ജ്യോത്സ്യന എന്നൊരു മകളും ഉണ്ടായിരുന്നു. ത്രിലോകപുരത്തിലെ രാജാവായ വസന്തരാജ അവളുടെ പിതാവായിരുന്നു, അവളുടെ മൂത്ത സഹോദരി രാജ്ഞി മയൂരി ആയിരുന്നു. ജ്യോത്സന പിന്നീട് ലക്ഷ്മണ സുഹൃത്തായി.
ക്രിസ്തുമസ് ഡേ പ്ലോട്ട്
1909- ൽ ഇന്ത്യൻ വിപ്ലവ പ്രസ്ഥാനത്തിന്റെ ആദ്യത്തെ ഗൂഢാലോചനയാണ് ക്രിസ്തുമസ് ഡേ പ്ലോട്ട് വർഷാവസാന അവധി ദിനങ്ങളിൽ, ബംഗാൾ ഗവർണർ വൈസ്രോയിയുടെയും കമാൻഡർ ഇൻ ചീഫും തലസ്ഥാനത്തുള്ള എല്ലാ ഉന്നത സ്ഥാനക്കാരും ഉദ്യോഗസ്ഥരുടെയും (കൽക്കത്ത).സാന്നിധ്യത്തിൽ ഒരു ബോൾ റൂമിൽ സംഘടിച്ചു. പത്താമത് ജറ്റ് റെജിമെന്റിന് സുരക്ഷയുടെ ചുമതലയായിരുന്നു. ജതീന്ദ്രനാഥ് മുഖർജിയുടെ പ്രചോദനം, കൊളോണിയൽ ഗവൺമെന്റിനെ നശിപ്പിക്കാൻ അതിന്റെ പടയാളികൾ ബാൾ റൂം തകർക്കാനും പ്രതിരോധിക്കാനും തീരുമാനിച്ചു. 1910 ഫെബ്രുവരി 6-ന് ലോകമാന്യതിലകന്റെ സുഹൃത്തായ വോൺ ക്ലെം തന്റെ മുൻഗാമിയായ  ഓട്ടൊയുമായി (വില്യം ഓസ്കറോവിച്ച്), റഷ്യൻ കോൺസൽ ജനറൽ മാർ അർസനീവ്, രാജ്യത്ത് ഒരു പൊതു ചിന്താശൂന്യമായ മനോഭാവം പ്രകടിപ്പിക്കാനാണ് ഉദ്ദേശിച്ചതെന്ന് സെന്റ് പീറ്റേഴ്സ്ബർഗിന് എഴുതി. അതിലൂടെ, വിപ്ലവകാരികൾക്ക് തങ്ങളുടെ കൈകളിലെ അധികാരത്തെ ഏറ്റെടുക്കാൻ അവസരം നൽകുന്നു. ആർ. സി. മജൂംദാർ പറയുന്ന പ്രകാരം, "പോലീസ് ഒന്നും സംശയിച്ചല്ല. അവരുടെ പടയോട്ടങ്ങളിൽ ഒരാൾ ഒറ്റിക്കൊടുക്കുന്ന അട്ടിമറിക്ക് അധികാരികളെ വിവരമറിയിച്ചതിന് ശേഷം അവർക്ക് എന്തു സംഭവിക്കുമായിരുന്നു എന്ന് പറയാനാകില്ല.
രണ്ടാം ലോകമഹായുദ്ധസമയത്ത് ബംഗാളിൽ ഒരു ജർമൻ ആയുധവും പിന്തുണയും തുടങ്ങാൻ രണ്ടാം ക്രിസ്തുമസ് ദിനാഘോഷം നടന്നു. 1915- ലെ ക്രിസ്മസ് ദിനത്തിനായി ഷെഡ്യൂൾ ചെയ്തു, ബംഗാളി ഇന്ത്യൻ വിപ്ലവകാരിയായ ജതീന്ദ്രനാഥ് മുഖർജിയുടെ കീഴിൽ ജുഗന്തർ ഗ്രൂപ്പിന്റെ നേതൃത്വത്തിൽ പദ്ധതി നടപ്പാക്കപ്പെട്ടു. ബ്രിട്ടീഷ് കോളനിയായ ബർമയുടെയും സിയാം ഭരണകൂടവും ഗദ്ദർ പാർട്ടിയുടെ നേതൃത്വത്തിൽ ഏകീകൃത കലാപവും സംഘടിപ്പിച്ചു. തെക്കേ ഇന്ത്യൻ നഗരമായ മദ്രാസിൽ ഒരു ജർമൻ റെയ്ഡിലും ആന്തമാൻ ദ്വീപിലെ ബ്രിട്ടീഷ് കോളനിയുമായും സംഘടിപ്പിച്ചു. ഈ കോട്ടയുടെ ലക്ഷ്യം ഫോർട്ട് വില്യം പിടിച്ചെടുക്കുകയായിരുന്നു. ബംഗാൾ ഒറ്റപ്പെടുത്തി, കൽകട്ട തലസ്ഥാന നഗരം പിടിച്ചെടുത്തു. പിന്നീട് ഇന്ത്യൻ വിപ്ലവത്തിന് ഒരു നിലപാടെടുത്തു. യുദ്ധാനന്തരം ഇന്ത്യൻ ദേശീയവാദികളുടെ കീഴിൽ പരസ്പരബന്ധിതമായ പാൻ-ഇന്ത്യൻ കലാപത്തിന്റെ രണ്ടാം പദ്ധതികളിലൊന്നാണ് ക്രിസ്മസ് ദിന ഗൂഢാലോചന. ബെർലിനിൽ ജർമ്മൻകാർ സ്ഥാപിച്ച, വടക്കേ അമേരിക്കയിലെ ഗദ്ദർ പാർട്ടി, ജർമ്മൻ വിദേശകാര്യ ഓഫീസ് എന്നിവ അദ്ദേഹം സ്ഥാപിച്ചു. യൂറോപ്പിലും ദക്ഷിണ പൂർവേഷ്യയിലും ജർമ്മനിയും ഇന്ത്യക്കാരും ഇരട്ട ഏജൻസികളിലൂടെ ബ്രിട്ടീഷ് രഹസ്യാന്വേഷണം കണ്ടെത്തിയതിനെത്തുടർന്ന് ഈ ഗൂഢാലോചനയുടെ അവസാനമായി.
ഉച്ചാരണം
ജതിൻ മുഖർജിയുടെ മരണം സയാം ബർമ പദ്ധതി
അവലംബം
വർഗ്ഗം:അനുശീലൻ സമിതി വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ വർഗ്ഗം:ഹിന്ദു-ജർമ്മൻ ഗൂഢാലോചന
ആഴക്കടൽ മത്സ്യം
ആഴക്കടൽ മത്സ്യങ്ങൾ സൂര്യപ്രകാശമുള്ള ഉപരിതല ജലത്തിന് താഴെയുള്ള ഇരുട്ടിൽ വസിക്കുന്ന മത്സ്യമാണ്, അത് കടലിന്റെ എപ്പിലജിക് അല്ലെങ്കിൽ ഫോട്ടോ സോണിന് താഴെയാണ്. ലാന്റർ ഫിഷ് ആണ് ഏറ്റവും സാധാരണമായ ആഴക്കടൽ മത്സ്യം. മറ്റ് ആഴക്കടൽ മത്സ്യങ്ങളിൽ ഫ്ലാഷ്‌ലൈറ്റ് മത്സ്യം, കുക്കികട്ടർ സ്രാവ്, ബ്രിസ്റ്റൽമൗത്ത്, ആംഗ്ലർഫിഷ്, വൈപ്പർഫിഷ്, ചില ഇനം ഈൽപൗട്ട് എന്നിവ ഉൾപ്പെടുന്നു.
അറിയപ്പെടുന്ന സമുദ്രജീവികളിൽ ഏകദേശം 2% മാത്രമേ പെലാജിക് പരിതസ്ഥിതിയിൽ വസിക്കുന്നുള്ളൂ. ഇതിനർത്ഥം കടലിന്റെ അടിത്തട്ടിൽ അല്ലെങ്കിൽ കടലിന്റെ അടിത്തട്ടിൽ വസിക്കുന്ന ബെന്തിക് ജീവികളിൽ നിന്ന് വ്യത്യസ്തമായി അവർ ജല നിരയിലാണ് ജീവിക്കുന്നത് എന്നാണ്. ആഴക്കടൽ ജീവികൾ സാധാരണയായി ബാത്തിപെലാജിക് (1000–4000) വസിക്കുന്നു മീറ്റർ ആഴവും) അഗാധവും (4000-6000). മീറ്റർ ആഴത്തിൽ) സോണുകൾ. എന്നിരുന്നാലും, ബയോലുമിനെസെൻസ് പോലുള്ള ആഴക്കടൽ ജീവികളുടെ സവിശേഷതകൾ മെസോപെലാജിക് (200-1000) ൽ കാണാൻ കഴിയും. മീറ്റർ ആഴം) മേഖലയും. മെസോപെലാജിക് സോൺ എന്നത് ഡിസ്‌ഫോട്ടിക് സോൺ ആണ്, അതായത് പ്രകാശം വളരെ കുറവാണ്, പക്ഷേ ഇപ്പോഴും അളക്കാൻ കഴിയും. ഓക്സിജൻ കുറഞ്ഞ പാളി 700 ആഴത്തിൽ എവിടെയോ നിലവിലുണ്ട് മീറ്റർ 1000 മീറ്റർ ആഴം സമുദ്രത്തിലെ സ്ഥലത്തെ ആശ്രയിച്ചിരിക്കുന്നു. പോഷകങ്ങൾ ഏറ്റവും കൂടുതലുള്ളതും ഈ പ്രദേശത്താണ്. ബാത്തിപെലാജിക്, അബിസോപെലാജിക് സോണുകൾ അഫോട്ടിക് ആണ്, അതായത് സമുദ്രത്തിന്റെ ഈ പ്രദേശത്തേക്ക് ഒരു പ്രകാശവും തുളച്ചുകയറുന്നില്ല. വാസയോഗ്യമായ സമുദ്രമേഖലയുടെ 75 ശതമാനവും ഈ മേഖലകളാണ്.
എപ്പിലജിക് സോൺ (0-200 m) പ്രകാശം വെള്ളത്തിലേക്ക് തുളച്ചുകയറുകയും ഫോട്ടോസിന്തസിസ് സംഭവിക്കുകയും ചെയ്യുന്ന പ്രദേശമാണ്. ഇത് ഫോട്ടോ സോൺ എന്നും അറിയപ്പെടുന്നു. ഇത് സാധാരണയായി വെള്ളത്തിന് ഏതാനും നൂറ് മീറ്റർ താഴെ മാത്രം വ്യാപിക്കുന്നതിനാൽ, സമുദ്രത്തിന്റെ അളവിന്റെ 90% ആഴക്കടൽ ഇരുട്ടിലാണ്. ആഴക്കടൽ അങ്ങേയറ്റം പ്രതികൂലമായ അന്തരീക്ഷമാണ്, താപനില അപൂർവ്വമായി 3 C കവിയുന്നു °C (37 °F) -1.8 C ആയി കുറയുന്നു °C (29 °F) (350 കവിയാൻ സാധ്യതയുള്ള ഹൈഡ്രോതെർമൽ വെൻറ് ഇക്കോസിസ്റ്റം ഒഴികെ °C, അല്ലെങ്കിൽ 662 °F), കുറഞ്ഞ ഓക്സിജന്റെ അളവ്, 20 മുതൽ 1000 വരെ atm (2 നും 100 MPa നും ഇടയിൽ) മർദ്ദം.
ഈസ്റ്റേൺ ഗ്രേ സ്ക്വാറൽ
സിയൂറസ് ജനുസ്സിലെ ഒരു മരയണ്ണാൻ ആയ ഈസ്റ്റേൺ ഗ്രേ സ്ക്വാറൽ (ശാസ്ത്രീയനാമം:Sciurus carolinensis) പ്രദേശത്തെ ആശ്രയിച്ച് ഗ്രേ സ്ക്വാറൽ എന്നും അറിയപ്പെടുന്നു. പരിസ്ഥിതിക്ക് ഏറ്റവും അത്യാവശ്യമായ അതിശയകരമായ പ്രകൃതിദത്ത വന പുനരുല്‌പത്തിക്ക് സഹായകരമായ കിഴക്കൻ വടക്കേ അമേരിക്കയിൽ നിന്നുള്ള ഒരു ജീവിയാണ് ഇത്. ലോകമെമ്പാടുമുള്ള ചില സ്ഥലങ്ങളിൽ വ്യാപകമായി കാണപ്പെടുന്ന യൂറോപ്പിലെ ഈസ്റ്റേൺ ഗ്രേ സ്ക്വാറൽ, പ്രത്യേകിച്ചും, ഒരു ജൈവാധിനിവേശ ഇനമായി കണക്കാക്കപ്പെടുന്നു.
പുറം കണ്ണികൾ
വർഗ്ഗം:കാനഡയിലെ സസ്തനികൾ വർഗ്ഗം:അമേരിക്കയിലെ സസ്തനികൾ വർഗ്ഗം:അണ്ണാനുകൾ വർഗ്ഗം:കരണ്ടുതീനികൾ വർഗ്ഗം:മരയണ്ണാനുകൾ
രാജാ അമാരി
ടുണീഷ്യൻ ചലച്ചിത്ര സംവിധായികയും തിരക്കഥാകൃത്തുമാണ് രാജാ അമാരി (ജനനം: 4 ഏപ്രിൽ 1971). സാറ്റിൻ റൂഷ്/ റെഡ് സാറ്റിൻ (2002), ദോവാഹ/ ലെസ് സീക്രട്ട്സ്/ ബറിഡ് സീക്രട്ട്സ് (2009) എന്നീ ചിത്രങ്ങളിലൂടെയാണ് അവർ കൂടുതൽ അറിയപ്പെടുന്നത്. ഈ രണ്ട് ചിത്രങ്ങളിലൂടെ അന്താരാഷ്ട്ര അവാർഡുകളും അംഗീകാരങ്ങളും അവർ നേടിയിട്ടുണ്ട്.
ആദ്യകാല ജീവിതവും വിദ്യാഭ്യാസവും
ടുണീസിൽ ജനിച്ച അമാരി 1992-ൽ കൺസർവേറ്റോയർ ഡി ടുണിസിൽ നൃത്തത്തിൽ പരിശീലനം നേടുകയും നൃത്തത്തിൽ ഒന്നാം സമ്മാനം നേടുകയും ചെയ്തു. തുടർന്ന് ടുണീസിലെ സൊസൈറ്റി ഡാന്റേ ഡി അലിഹിയേരിയിൽ ഇറ്റാലിയൻ ഭാഷ പഠിക്കുകയും പിന്നീട് ടുണിസ് സർവകലാശാലയിൽ ഫ്രഞ്ച് സാഹിത്യം പഠിക്കുകയും ചെയ്തു. "അസോസിയേഷൻ ടുണീസിൻ പൗർ ലാ പ്രൊമോഷൻ ഡി ലാ ക്രിട്ടിക് സിനിമാട്ടോഗ്രാഫിക് എഡിറ്റ് ചെയ്ത സിനിക്രിറ്റ്സ് എന്ന ചലച്ചിത്ര മാസികയ്ക്കായി രണ്ടുവർഷം അവർ എഴുതി. 1995-ൽ, അമാരി തിരക്കഥയെഴുതാൻ പഠിക്കാൻ പാരീസിലെ ഫെമിസ് (എൽ ഇൻസ്റ്റിറ്റ്യൂട്ട് ഡി ഫോർമേഷൻ എറ്റ് ഡി എൻസൈൻമെന്റ് പൗലെസ് മെറ്റിയേഴ്സ് ഡി എൽ ഇമേജ് എറ്റ് ഡു സോൺ) ൽ പങ്കെടുത്തു. 1998-ൽ ബിരുദം നേടിയ ശേഷം ഫിലിം പോർട്ട്‌ഫോളിയോയിൽ പ്രവർത്തിക്കാൻ തുടങ്ങി. സാറ്റിൻ റൂജ് എന്ന ചിത്രം ലാ ബെർലിനാലിൽ 2002-ൽ പ്രദർശിപ്പിച്ചിരുന്നു. 2009-ലെ വെനീസ് അന്താരാഷ്ട്ര ചലച്ചിത്രമേളയിൽ ഔദ്യോഗികമായി തിരഞ്ഞെടുത്ത ചിത്രമായിരുന്നു ബ്യൂറിഡ് സീക്രട്ട്സ്.
സ്വകാര്യ ജീവിതം
രാജാ അമാരി നിലവിൽ ഫ്രാൻസിലെ പാരീസിലാണ് താമസിക്കുന്നത്.
പുറംകണ്ണികൾ
വർഗ്ഗം:1971-ൽ ജനിച്ചവർ വർഗ്ഗം:ടുണീഷ്യൻ വനിതാ ചലച്ചിത്ര സംവിധായകർ
ചിക്കോ മെൻഡിസ്
ബ്രസീലിയൻ റബ്ബർ ടാപ്പറും ട്രേഡ് യൂണിയൻ നേതാവും പരിസ്ഥിതി പ്രവർത്തകനുമായിരുന്നു ഫ്രാൻസിസ്കോ ആൽ‌വസ് മെൻ‌ഡിസ് ഫിൽ‌ഹോ.(ബ്രസീലിയൻ പോർച്ചുഗീസ്: / ˈʃiku ˈmẽdʒis, -dʒiʃ, -dis /) 15 ഡിസംബർ 1944 - 22 ഡിസംബർ 1988) ചിക്കോ മെൻ‌ഡിസ് എന്നുമറിയപ്പെടുന്നു. ആമസോൺ മഴക്കാടുകൾ സംരക്ഷിക്കാൻ പോരാടുകയും ബ്രസീലിയൻ കർഷകരുടെയും തദ്ദേശവാസികളുടെയും മനുഷ്യാവകാശങ്ങൾക്കായി അദ്ദേഹം വാദിക്കുകയും ചെയ്തു. 1988 ഡിസംബർ 22 ന്‌ ഒരു റാഞ്ചർ അദ്ദേഹത്തെ വധിച്ചു. ബ്രസീലിയൻ പരിസ്ഥിതി മന്ത്രാലയത്തിന്റെ അധികാരപരിധിയിലുള്ള ഒരു സ്ഥാപനമായ ചിക്കോ മെൻഡിസ് ഇൻസ്റ്റിറ്റ്യൂട്ട് ഫോർ കൺസർവേഷൻ ഓഫ് ബയോഡൈവേഴ്‌സിറ്റി (ഇൻസ്റ്റിറ്റ്യൂട്ടോ ചിക്കോ മെൻഡിസ് ഡി കൺസർവേനോ ഡാ ബയോഡൈവർസിഡേഡ് അല്ലെങ്കിൽ ഐസിഎംബിയോ) അദ്ദേഹത്തിന്റെ ബഹുമാനാർത്ഥം നാമകരണം ചെയ്യപ്പെട്ടു.
മുൻകാലജീവിതം
ഫ്രാൻസിസ്കോ "ലോക്കോ" ആൽ‌വസ് മെൻ‌ഡിസ് ഫിൽ‌ഹോ 1944 ഡിസംബർ 15 ന് അക്രേ സംസ്ഥാനത്തെ ഒരു ചെറിയ പട്ടണമായ സപുരിക്ക് പുറത്ത് സെറിംഗൽ ബോം ഫ്യൂച്ചുറോ എന്ന റബ്ബർ റിസർവിലാണ് ജനിച്ചത്. രണ്ടാം തലമുറ റബ്ബർ ടാപ്പർ ഫ്രാൻസിസ്കോ മെൻഡിസിന്റെയും ഭാര്യ ഇറാക്കെയുടെയും മകനായിരുന്നു അദ്ദേഹം. 17 സഹോദരങ്ങളിൽ ഒരാളായിരുന്നു ചിക്കോ. അവരിൽ ആറുപേർ മാത്രമാണ് കുട്ടിക്കാലം അതിജീവിച്ചത്.